title: TGK-1

text: Yhtiö rekisteröitiin 25. maaliskuuta 2005, ja se aloitti toimintansa 1. lokakuuta samana vuonna. 1. marraskuuta 2006 yhtiöön yhdistettiin Kolskenergo, Apatitenergo ja Karelenergo. Pääomistaja tuolloin oli RAO UES -yhtiö.


title: TGK-1

text: Alkuvuodesta 2009 yhtiön pääomistajat ovat Gazprom-ryhmittymä (46,36 %), Fortum Power and Heat (Fortum Oyj:n tytäryhtiö, 25,69 %) ja Norilski nikel (5,6 %). Yhtiön osakkeet noteerataan MICEX A2-listalla ”TGKA”.


title: TGK-1

text: Fortum maksoi vuonna 2007 vähemmistöosakkuudestaan yhtiössä 240 miljoonaa euroa ja pyrki enemmistöosakkaaksikin. Julkisuudessa oli tuolloin tietoja, että Venäjän federaation hallitus vastusti Fortumin enemmistöosakkuutta strategisesti tärkeässä Luoteis-Venäjän energiayhtiössä. Osuuden osti Gazprom, ja Fortum suuntasi seuraavaksi omistusponnistuksensa siperialaiseen TGK-10:een.


title: TGK-1

text: Voronjajoen vesistö


title: Fortum Power and Heat

text: Fortum Power and Heat on Fortumin sähköä ja lämpöä tuottava tytäryhtiö. Sen toiminta vastaa paljolti samoja toimintoja kuin Imatran Voiman toiminnot ennen kuin se yhdistettiin Nesteeseen Fortumia muodostettaessa.


title: Fortum Power and Heat

text: Fortum Power and Heat toimii Suomen lisäksi mm. Ruotsissa, Venäjällä, Baltiassa, Puolassa, Norjassa ja Britanniassa.


title: Venäjän sähköenergiauudistus

text: Venäjän sähköenergiauudistus on hanke, jonka tarkoituksena on markkinaehtoitaa Venäjän federaation sähköntuotanto ja jakelu. Tarkoituksena on viedä läpi muilla toimialoilla osittain tai kokonaan läpivietyjä uudistuksia, joiden tavoitteena on ollut luopua Neuvostoliiton toimialaministeriöihin pohjautuneesta valtionomistuksesta, missä tuotannonalat kuuluivat sitä valvovan ministeriön suoraan omistukseen.


title: Venäjän sähköenergiauudistus

text: Energianhinnan vapauttamiseen siten, että energianhinnat lisääntyvät vähitellen lähemmäs maailmanmarkkinahintoja mahdollistaen markkinaehdoitset infrastruktuuri-investoinnit sekä tarjonnan vahvistuttua enenevän viennin, on ollut esteenä mm. teollisuuden kannattavuus ja pohjoisen asutuksen aihettamat elinkustannukset, jotka tulisivat väestölle maksuun enenevinä energianhintoina.


title: Venäjän sähköenergiauudistus

text: Venäjän federaatiossa on kuitenkin päätetty, että 1. heinäkuuta 2008 mennessä RAO UES olisi loppuun jaettu alueellisiksi sähköntuotantoyhtiöiksi (TGK-1, TGK-2, TGK-3, TGK-4, TGK-5, TGK-6, TGK-7, TGK-8, TGK-9, TGK-10) ja sähkönjakeluyhtiöksi.


title: Venäjän sähköenergiauudistus

text: Venäjällä on maailman neljänneksi suurin sähköntuotanto Yhdysvaltain, Japanin ja Kiinan jälkeen. Sen kokonaisteho on 216 gigawattia. RAO UES () hallitsee noin 72% Venäjän sähköntuotannosta. Noin 10% maan sähköntuotannosta - ydinvoimalat - kuuluvat Venäjän teollisuus- ja energiaministeriön valvomalle Rosenergoatomille.


title: Venäjän sähköenergiauudistus

text: Venäjän federaation omaisuuskomitea omistaa 52,7% RAO UES:n osakepääomasta ja sillä on 55,0% osakkeista, joilla voi äänestää. Yksityistämisen yhteydessä lukuun ottamatta ydinvoimaloita ja vähätehoisia voimaloita jaettiin käyttöomaisuus 76:lle alue-energiayhtiölle. Jokaiselle alue-energiayhtiölle myönnettiin alueellinen monopoli sähkönjakeluun ja huomattava osa sähköntuotannosta.


title: Venäjän sähköenergiauudistus

text: RAO UES hallitsee suoraan Venäjän korkeajännitesiirtojohtoja ja 33 suurinta voimalaitosta.


title: Venäjän sähköenergiauudistus

text: Sähkömarkkinat on jaettu tukku- ja vähittäismarkkinoihin. Tukkumarkkinoilla suurimmat tuottajat myyvät sähköä alue-energiayhtiöille, joiden oma tuotanto ei riitä tyydyttämään jakelualueen kysyntää sekä myös suurimmille teollisuusyrityksille, joilla on mahdollisuus vastaanottaa korkeajännitteistä sähköä. Teollisten ostajien osuus tukkumarkkinoilla vastaa alle 10%.


title: Venäjän sähköenergiauudistus

text: 2003 sähköenergiasta Venäjällä osti teollisuus 46%, kotitaloudet ja kunnallistekniikan ylläpitäjät 23%, liikenne- ja viestintä-alan yritykset 12% sekä maatalous 3% (muut 16%). Sähkötariffeja valvoo Federaation tariffipalvelu, joka asettaa ennakkoehtoja ja toimii kolmantena osapuolena sähkömarkkinoiden osapuolten välisissä riitatapauksissa.


title: Venäjän sähköenergiauudistus

text: Venäjän sähkönhinnoittelu on noudattanut kustannus- ja inflaatioperiaatteita. Sähkön hinta on kuitenkin määritelty kotitalouksille ja kunnallistekniikan ylläpitäjille alhaiseksi ja teollisuudelle kalliiksi. Jotta tästä päästäisiin eroon, on päätetty siirtyä enemmän markkinaohjaukseen.


title: Venäjän sähköenergiauudistus

text: Noin viisi vuotta kestäneiden keskustelujen jälkeen Venäjällä päätettiin 2001 uudistaa sähkösektori. Maaliskuussa 2003 säädettiin sähköenergialaki ja toukokuussa samana vuonna RAO UES:n hallitus hyväksyi RAO UES:n strategian vuoksiksi 2003-2008. Sähkömarkkina jaetaan luonnollisen monopolin ja kilpailun määrittäviin osiin, perustetaan tehokkaalle kilpailulle perustuvia järjestelmiä, säädellään tehokkaasti ja oikeudenmukaisesti sähkömarkkinan monopolistisia segmenttejä.


title: Venäjän sähköenergiauudistus

text: 2008 mennessä toiminta jaetaan sähköä tuottaviin, sähköä korkeajännitejohdoissa jakeleviin sekä matalajännitteisiin verkkoihin tuottaviin ja jakeleviin yhtiöihin.


title: Venäjän sähköenergiauudistus

text: Itsenäiseksi tuotantoyrityksiksi RAO UES:n ulkopuolelle jäävät Rosenergoatomin ydinvoimalat ja OAO Irkutskenergo (ОАО «Иркутскэнерго»), OAO Baškirenergo (ОАО «Башкирэнерго»), OAO Tatenergo (ОАО «Татэнерго») ja OAO Novosibirskenergo (ОАО «Новосибирскэнерго»).


title: Venäjän sähköenergiauudistus

text:
TGK-1 toimii Luoteis-Venäjällä Pietarissa, Leningradin alueella, Karjalan tasavallassa ja Murmanskin alueella. RAO UES:n arvion (2007) yhtiö on noin
2 600 000 000 dollarin arvoinen. Mihail Abysovin hallitsema E4 Group on lähettänyt 2007 anomuksen ostaa 100% koko yhtiöstä. Kommersantin mukaan yhtiöstä myydään 62% syyskuussa 2007.
TGK-3:sta on raportoitu, että kesäkuussa 2007 Gazprom olisi ostanut Mosenergolisää osuutta ja päässyt näin hallitsemaan 52% TGK-3:sta.


title: District Line

text: District Line on Lontoon metron neljänneksi vilkkain linja. Sillä on pituutta 64 kilometriä ja asemia 60, joista 25 maan alla. Linjan tunnusväri metrokartassa on vihreä. Matkustajia linjalla on vuosittain 172 879 000.


title: District Line

text: Linja avattiin vuonna 1868 osana Metropolitan District Railwaytä. Kalusto sillä on kahdenlaista: C69 vuodesta 1970 alkaen ja D80 1980 alkaen. Viimeksi mainittu ollaan kuitenkin korvaamassa uudemmilla junilla vuonna 2015.


title: Moscow Interbank Currency Exchange

text:
Moscow Interbank Currency Exchange (, MICEX) oli vuonna 1992 avattu ja vuoteen 2011 saakka erillisenä toiminut pörssi Moskovassa Venäjällä. Sen yleisindeksi MICEX-indeksi on ruplamääräinen. MICEX:llä on A1-, A2- ja B-listat. Lisäksi MICEXiin kuului toimialakohtaisia osakeindeksejä.
Moskovassa toimi myös toinen pörssi, Russian Trading System, jolla on dollarimääräinen RTS-indeksi. Vuonna 2011 RTS-pörssi yhdistettiin nimellisesti MICEXiin; pörssien yhteensaattaminen Moskovan pörssiksi (MICEX-RTS) on tarkoitus viedä loppuun vuoden 2013 aikana.


title: Handley Page Hampden

text: Handley Page HP.52 Hampden oli Handley Pagen valmistama brittiläinen kaksimoottorinen keskiraskas pommituslentokone, jossa oli neljän hengen miehistö. Konetta valmistettiin vuosien 1936–1941 välillä 1 430 kappaletta.


title: Handley Page Hampden

text: Konetyyppi toimi Whitleyn ja Wellingtonin rinnalla Yhdistyneen kuningaskunnan ilmavoimien pommituslennostojen runkona toisen maailmansodan alussa, osallistuen ensimmäiseen Berliiniä vastaan tehtyyn ilmahyökkäykseen sekä ensimmäiseen tuhannen pommikoneen ilmahyökkäykseen Kölniä vastaan. Kone tunnettiin ”lentävänä matkalaukkuna” sen miehistölle tarjoamien vaatimattomien tilojen vuoksi. Se osoittautui hitautensa (maksimi lentonopeus 426 km/h) vuoksi sopimattomaksi toisen maailmansodan ilmasotaan, minkä vuoksi se siirrettiin yölentotehtäviin. Yhdistyneen kuningaskunnan ilmavoimien pommituslennostot luopuivat sen käytöstä 1942 lopulla.


title: Handley Page Hampden

text: Britannia toimitti HP.52 Hampdeneita PQ18-saattueen suojaksi Murmanskin alueelle, joista saksalalaiset ampuivat alas tiettävästi ainakin yhden Kirkkoniemessä.


title: Hampden

text: Hampden voi tarkoittaa:


title: Antonio Benarrivo

text: Antonio Benarrivo (s. 21. elokuuta 1968 Brindisi, Italia) on entinen italialainen jalkapalloilija, pelipaikaltaan laitapuolustaja.


title: Antonio Benarrivo

text: Benarrivo aloitti uransa Italiassa alasarjoissa aluksi Brindisissä, jossa hän pelasi yhteensä 76 ottelua. Matka jatkui tuolloin Serie C1:ssä pelaavaan Padovaan, josta Benarrivo siirtyi Serie A:ssa pelaavaan Parmaan vuonna 1991. Parma oli noussut Serie A:han kaudella 1989-1990, jonka myötä se rakensi joukkuettaan nuorista lupaavista pelaajista. Myöhemmin joukkueeseen tulivat mukaan muun muassa Fabio Cannavaro ja Gianluigi Buffon, sekä Hernan Crespo. Benarrivon ura Parmassa oli menestyksellinen, sillä hän voitti joukkueensa kanssa ensimmäisellä kaudella Italian cupin ja vuotta myöhemmin Cup-voittajien Cupin. Hän pelasi Parmassa yhteensä 258 Serie A-ottelua ja teki niissä viisi maalia.


title: Antonio Benarrivo

text: Benarrivo teki ensi esiintymisensä maajoukueessa 22. syyskuuta 1993 Viroa vastaan. Vuotta myöhemmin hänet valittiin vuoden 1994 MM-kisoihin Italian maajoukkueeseen, jonka kanssa Benarrivo saavutti hopeaa. Yhteensä hän pelasi maajoukkueen paidassa 23 ottelua.


title: Polaris (moottorikelkka)

text: Polaris on yhdysvaltalaisen Polaris Industriesin valmistama moottorikelkkamerkki. Valmistus alkoi vuosina 1955–1956 pienessä Roseaun kaupungissa Minnesotan osavaltion pohjoisosissa, missä yksi yrityksen suurimmista tehtaista sijaitsee vielä nykyäänkin.


title: Polaris (moottorikelkka)

text: Polaris kehitti 1980-luvulla moottorikelkkohinsa maailman ensimmäisen erillisjousituksen, jota käytetään jossain muodossa lähes kaikissa nykyaikaisissa moottorikelkoissa vielä nykyäänkin. Vuonna 1985 Polaris alkoi valmistaa ja markkinoida myös ATV-maastoajoneuvoja, ja 1998 tuotevalikoímaan lisättiin Victory-moottoripyörät. Polaris Industries omistaa myös Indian Motorcycle -yhtiön, joka on tunnettu yhdysvaltalainen moottoripyörävalmistaja. Polaris omistaa myös osia itävaltalaisesta KTM-moottoripyöräyhtiöstä.


title: Armstrong Whitworth Whitley

text: Armstrong Whitworth A.W.38 Whitley oli "Armstrong Whitworth Aircraft Company"n valmistama brittiläinen kaksimoottorinen keskiraskas pommikone, jossa oli viiden hengen miehistö. Konetta valmistettiin vuosien 1936–1942 välillä 1 814 kappaletta. Kone poistui ensilinjan pommituskäytöstä huhtikuussa 1942.


title: Armstrong Whitworth Whitley

text: Whitley suunniteltiin spesifikaatioon B.3/34 korvaamaan 1920 -luvulla suunnitellut Fairey Hendon, Vickers Virginia ja Handley-Page Heyford tyypit. Kone sai Whitley -nimensä erään Coventryn esikaupungin mukaan, jossa Armstrong Whitworthin tehdas sijaitsi. Kone tarkoitettiin alusta lähtien yöpommittajaksi.


title: Armstrong Whitworth Whitley

text: Kone otettiin tuotantoon suoraan piirustuspöydältä ensimmäisen tilauksen ollessa 80 konetta Elokuussa 1935. Prototyyppi lensi Maaliskuussa 1936 moottoreinaan Hawker Siddeley X tähtimoottorit. Whitleyssä oli useita nykyaikaisia ratkaisuja. Koneen runko oli alumiini-monocoque rakenteinen ja sen päälaskuteline oli sisäänvedettävä. Miehistön tilat olivat suljetut. Potkurit olivat säädettävät. Kokeet tyypillä aloitettiin syksyllä 1936. Toiseen prototyyppiin jonka spesifikaatioksi oli kirjoitettu B.21/35 tuli tehokkaammat H S Tiger XI -moottorit ja se lensi 24.2.1937. Tämä kone kuului samalla ensimmäiseen palvelukseen tulleeseen tuotantoerään.


title: Armstrong Whitworth Whitley

text: Konetyyppi toimi Handley Page Hampdenin ja Vickers Wellingtonin rinnalla Yhdistyneen kuningaskunnan ilmavoimien pommituslennostojen runkona toisen maailmansodan alussa.


title: Armstrong Whitworth Whitley

text:
Whitley Mk I tuli ensimmäisenä palvelukseen 9. Maaliskuuta 1937 RAF Dishforth- yksikössä, missä se korvasi Handley-Page Heyford- koneet.
RAF Leconfield -yksikön laivueet 51 ja 58 seurasivat. Näiden laivueiden 10 konetta pudottivat lentolehtisiä Bremeniin, Hampuriin ja Ruhrin alueelle 3. Syyskuuta 1939. Elokuun 25. päivä 1940 tehtiin hyökkäys Berliiniin. Italian julistettua sodan 36 konetta hyökkäsi Torinoon ja Genovaan 11. Kesäkuuta 1940. Huonon sään ja moottorivikojen vuoksi 13 konetta pääsi kohteisiin.
Koneesta tehtiin useita versioita ja sen varustelua paranneltiin, mutta se todettiin hitaaksi ja pommittajana vanhentuneeksi ja se poistui pommitustehtävistä Huhtikuussa 1942.


title: Armstrong Whitworth Whitley

text: 31 konetta osallistui operatiivisesta koulutusyksiköstä sekä maalinhinaus- ja ammuntakoulutusyksiköistä ns. 1000 koneen hyökkäykseen Kölniin yöllä 30. Toukokuuta 1942. Kolmen varsinaisesti palveluksessa olleen laivueen osallistuminen peruuntui koska ne siirrettiin rannikkolennostoon. Eniten valmistettu versio oli Whitley Mk V, mihin myös rannikkolennoston meripartiointiin ja sukellusvenetorjuntaan muokattu, ASV Mk II -tutkalla varustettu Mk VII perustui. Tämä oli samalla Whitleyn viimeinen tuotantoversio.


title: Armstrong Whitworth Whitley

text: Whitleyn käyttö jatkui koulutuskäytössä ja sitä käytettiin agenttien pudotuksessa miehitetyille alueille. Kone toimi myös maahanlaskujoukkojen koulutuksessa, koulutusliitokoneiden hinaajana sekä joukkojen operaatioissa. Kuuluisa on Brunevalin tutka-asemalle tehty isku, jossa liittoutuneet saivat Natsi-Saksan Würzburg -tutkan keskeisiä osia haltuunsa.


title: Armstrong Whitworth Whitley

text: 15 Whitley-konetta muunnettiin aseistamattomiksi rahtiversioksi ja ne siirrettiin British Overseas Aircraft Companyn nimiin. Koneita osallistui mm. Maltan huoltolentoihin toimien Gibraltarilta.


title: Armstrong Whitworth Whitley

text:
Konetyypin seuraajaksi kehitelty Armstrong Whitworth Albemarle ei ollut niin onnistunut kuin Whitley. Albemarle tosin kuljetus- ja hinauskoneen roolissa oli onnistunut paikkansa täyttämään.Sodan alkuvaiheen pommittajien päiväkäytössä kärsittyjen tappioiden jälkeen tilalle asennettiin hydraulisesti toimivat, mikä kuitenkin vaati myös moottorien vaihdon tehokkaampiin.
Ala-ampumoa ei käytetty III-mallista eteenpäin.


title: Armstrong Whitworth Whitley

text: Koneen ulkonäkö on tunnusomainen johtuen pommittajan kuvun kulmikkaasta muotoilusta sekä peräsimien sijoittelusta jossa sivuvakaimet näyttävät ”lepäävän” korkeusperäsinten päällä.


title: Winha (moottorikelkka)

text: Winha oli suomalainen moottorikelkkamerkki, jota valmistettiin 1970- ja 1980-luvuilla.


title: Winha (moottorikelkka)

text: Winha-kelkkojen valmistuksen aloitti Wihuri-Yhtymän Teijon tehtaat Perniössä vuonna 1969. Valmistus siirtyi vuonna 1973 Rovaniemelle perustetulle uudelle yhtiölle "Polar Metal Plast Oy:lle", joka meni konkurssiin vuonna 1978. Valmet siirsi tytäryhtiönsä Velsa Oy:n harjoittaman Lynx-merkkisten kelkkojensa valmistuksen Kurikasta Rovaniemelle Polar Metal Plastin entisiin tiloihin ja jatkoi siellä myös Winha-merkkisten kelkkojen valmistusta vuoteen 1984.


title: Winha (moottorikelkka)

text: Valmetin 1980-luvulla luoma Rovaniemen tuotantolaitos on ollut pohjana nykyiselle BRP Finland Oy:n moottorikelkka- ja mönkijätehtaalle Rovaniemellä.


title: Winha (moottorikelkka)

text: Winhoissa käytettiin muun muassa Kohler, MAG, Rotax ja Sachs -merkkisiä moottoreita. MAG -moottorit olivat Kohlerin Sveitsissä valmistettuja versioita. Ensimmäisissä Winha 500 -prototyypeissä oli Valmetin valmistama moottori. 70-luvun malleissa telamaton leveys pystyttiin usein päättelemään mallinumeron perusteella. Mikäli mallinumero alkoi 3:lla, telamatto oli 380 mm leveä. Mikäli mallinumero alkoi 5:llä, telamatto oli 500 mm leveä. Poikkeuksena on ainakin kaksitelainen Winha 80 ja Winha Grizzly, joka on käytännössä Aktiv Grizzly. Useat Winhan alkuvuosien mallit oli varustettu kahdella ajovalolla.


title: Winha (moottorikelkka)

text: Loppuaikojen Winha -mallit olivat usein teknisesti yhteneviä Lynx -moottorikelkkojen kanssa (esimerkiksi Winha 520 ja Lynx 520). Winha -nimellä on myyty myös muun muassa ruotsalaisen Aktiv -moottorikelkkatehtaan kokoamia Arctic-Catin malleja ja Aktivin omia malleja. 80 -luvun alussa markkinoille tulleita Lynx GL 3300, GL 3900 ja GLX -malleja valmistettiin lähes samanlaisina myös Winhan nimellä vuoteen 1983 asti.


title: Tšerkessia

text: Tšerkessia on historiallis-maantieteellinen alue Kaukasiassa. Alueen nimi viittaa sen historiallisiin asukkaisiin tšerkesseihin, jotka ovat nykyisin vain pieni vähemmistö alueella; suurin osa muutti Turkkiin ja Lähi-itään 1800-luvun lopulla Venäjän kukistaessa alueen liikehdinnän. Nykyisin Tšerkessialla tarkoitetaan lähinnä Karatšai-Tšerkessiaa, Adygeiaa ja Kabardi-Balkariaa.


title: Adygeit

text: Adyghet ovat pohjoiskaukasialainen kansa, jotka asuvat enimmäkseen Adygeiassa, jossa he muodostavat 24,2 % väestöstä. Heitä kutsutaan usein tšerkesseiksi. Adygeilla oli itsenäinen vatio, mutta Venäjä valloitti sen. Tämän sodan seurauksena monet adygeit muuttivat pois perinteisiltä asuinseuduiltaan, suurin osa heistä muutti Turkkiiin, jossa he elävät pääasiassa Samsunissa, Kayserissa ja Düzcessa. Turkissa arvioidaan olevan noin 130 000 adygeita. Lisäksi adygei yhteisöjä on Syyriassa, Jordaniassa ja Israelissa. Kosovossa oli myös adygeita mutta suurin osa heistä lähti maasta yhteisöön kohdistuneiden uhkausten vuoksi 1998.


title: Adygeit

text: Adygeit ovat Pohjois-Kaukasuksen vanhin kansa ja heidän esi-isänsä asuttivat Adygeian aluetta jo antiikin ajoilla. 600-luvulla adygeit kääntyivät kristinuskoon jonka kreikkalaiset munkit toivat alueelle. Mongolien sotaretket heikensivät adygei heimoja ja he joutuivat Georgian kuningaskunnan alaisuuteen 1200-luvulla. Adygeit tekivät vastarintaa saaden apua Osmanien valtakunnalta, jolloin turkkilainen vaikutus alueella kasvoi. Adygeit kääntyivät islamin uskoon 1700-luvulla. 1774 Venäjä otti adygeiden alueet haltuunsa. 1859 Kaukasuksen Venäjän vallan alle joutuneet kansat ryhtyivät kapinaan, Venäjä kuitenkin kukisti kapinan vuoteen 1864 mennessä jonka jälkeen alueella tapahtui etnisiä puhdistuksia, joissa menetti henkensä eri arvioiden mukaan 400 000 – 1,5 miljoonaa henkeä, lisäksi 400 000 henkeä pakeni Turkkiin. 1900-luvulla Adygeian alueelta löytyi öljyä ja alueelle alkoi muuttaa venäläisiä.


title: The Doobie Brothers

text: The Doobie Brothers on yhdysvaltalainen rockyhtye. Sen albumeja on myyty yli 40 miljoonaa kappaletta vuodesta 1970 asti. Yksi The Doobie Brothersin suurimmista hiteistä "Long Train Runnin´".


title: Rendsburg

text: Rendsburg () on kaupunki Eiderjoen ja Kielin kanavan varrella, Jyllannin niemimaalla, Schleswig-Holsteinin osavaltiossa Pohjois-Saksassa. Se sijaitsee noin 30 kilometriä Kielistä länteen, 90 kilometriä Lyypekistä luoteeseen ja 100 kilometriä Hampurista pohjoiseen.


title: Rendsburg

text: Rendsburg on Rendsburg-Eckernförden piirikunnan hallinnollinen keskus ja myös alueen suurin kaupunki. Vuonna 2007 piirikunnan väkiluku oli 272 639 asukasta ja pinta-ala 2 185,9 km². Rendsburgin naapurikunnat ovat Fockbek, Alt Duvenstedt, Rickert, Büdelsdorf, Nübbel, Schacht-Audorf, Osterrönfeld ja Westerrönfeld.


title: Rendsburg

text: Rendsburg muodostuu Altstadtista, Neuwerkistä ja Kronwerkistä. Vanhakaupunki, "Die Altstadt", sijaitsee Eiderjoen saarella. Sen keskusta on "Marienkirchen", "Altstädter Markt" -torin ja "Schiffbrückenplatz"-aukion ympärillä. Kaupungin uudempi osa, "Die Neustadt", eli niin kutsuttu Neuwerk sijaitsee Eiderin etelärannalla Holsteinin puolella. Se käsittää barokkityylisen kaupunginosan, jossa sijaitsee muun muassa "Paradeplatz" sekä "Garnisonskirche" eli "Christkirche". Kronwerk sijaitsee puolestaan Eiderin pohjoispuolella Schleswigissä.


title: Rendsburg

text: Rendsburg perustettiin vuoden 1150 tienoilla; ensimmäinen kirjallinen maininta siitä on vuodelta 1199 muodossa "Reinoldesburch" Arnold von Lübeckin "Chronica Slavorumissa". Paikkakunnasta tuli osa Holsteinia 1200-luvulla. Vuonna 1460 se siirtyi vuorostaan Schleswigin haltuun. Kaupunkioikeudet Rendsburgille myönnettiin vuonna 1253, mahdollisesti jo neljätoista vuotta aiemmin. Vuonna 1286 kaupunki paloi ja seuraavana vuonna jälleenrakentamisen yhteydessä kohosi myös "Marienkirche". Kolmikymmenvuotisen sodan aikana vuosina 1627–1629 Rendsburg oli Saksan keisarillisten joukkojen hallussa. Ruotsin joukot miehittivät kaupunkia 1644 ja 1645. Ensimmäiset suuret linnoitukset nousivat vuosina 1669–1673 tanskalaisen kenraalimajuri Henrik Rusen johdolla. Rendsburg sai vesiliikenneyhteyden Itämereen, kun 43-kilometrinen "Schleswig-Holsteinischer Canal" eli Eiderin kanava rakennettiin 1777–1784. Seuraavan vuosisadan puolivälissä kanava sai nimekseen "Eiderkanal" (tanskaksi "Ejderkanalen").


title: Rendsburg

text: Toisen Saksan-Tanskan sodan tuloksena vuonna 1864 Rendsburg siirtyi Schleswig-Holsteinin mukana Saksan keisarikunnalle. Rautatielinja Rendsburg–Neumünster avattiin vuonna 1845. Kielin kanava (saksaksi "Nord-Ostsee-Kanal", vuoteen 1948 "Kaiser-Wilhelm-Kanal") otettiin käyttöön 1895 kahdeksanvuotisen rakennusajan jälkeen. "Eiderkanalista" tuli tuolloin osa uutta vesitietä. Vuonna 1913 avattiin kanavan yli massiivinen teräksinen rautatiesilta, Rendsburger Hochbrücke, josta tuli kaupungin tunnusmerkki. Toisessa maailmansodassa Rendsburg välttyi laajamittaisilta sotatoimilta, 8. toukokuuta 1945 kaupungissa alkoi kymmenisen vuotta kestänyt brittimiehitys. Vuonna 1952 avattiin tanskalainen koulu, "Ejderskolen". Rendsburg-Eckernförden piirikunta perustettiin 1970.


title: Rendsburg

text: Rendsburgistä on rautatieyhteys kolmeen suuntaan: etelään, Neumünsterin kautta Hampuriin, itään Kieliin sekä pohjoiseen, Flensburgin kautta Tanskaan. Bundesautobahn 7, Tanskan rajalta etelään, kulkee Rendsburgin itäpuolitse.


title: Rendsburg

text: Rendsburgin vuosittaisia tapahtumia on muun muassa elokuun lopulla järjestettävät syysmarkkinat, "Rendsburger Herbst", joilla vierailee noin 200 000 kävijää. Vuosittain järjestetään niin ikään Norla-maatalousmessut, Flora-puutarhanäyttely ja joulumarkkinat.


title: Rendsburg

text: Rendsburgin läheisyydessä sijaitsee useita luonnonpuistoja: "Hüttener Berge" (10 km), "Westensee" (20 km) sekä "Aukrug" (15 km). Rendsburg on vuonna 2004 avatun, Bremervördestä Kieliin johtavan vesiliikenteeseen liittyvän "Die Deutsche Fährstraße" -matkailureitin varrella. Reitillä on kaikkiaan viitisenkymmentä lauttaa, lossia, siltaa, kanavasulkua, patolaitetta sekä meriaiheista museota.


title: Rendsburg

text: Tunnettuja rendsburgilaisia ovat muun muassa alkemisti Michael Maier (1569 Kiel – 1622 Magdeburg, oletettavasti), luterilainen pappi Christian Scriver (2. tammikuuta 1629 Rendsburg – 5. huhtikuuta 1693 Quedlinburg) sekä runoilija ja kirjailija Ludwig Fahrenkrog (20. lokakuuta 1867 Rendsburg – 27. lokakuuta 1952 Biberach an der Riß) ja iskelmätaiteilija Hanne Haller (14. tammikuuta 1950 Rendsburg – 15. marraskuuta 2005 Tegernsee).


title: Ari Pitkänen

text: Aron (Ari) Pitkänen (20. kesäkuuta 1876 Kuopio – 15. tammikuuta 1938 Viipuri) oli suomalainen toimittaja, kansanedustaja ja kirjailija.


title: Ari Pitkänen

text: Pitkäsen vanhemmat olivat työmies Paavo Pitkänen ja Agata Vilhelmiina Miettinen. Käytyään Kuopion lyseota 1888–1897 hän aloitti lehtimiesuransa kesätoimittajana Uusi Savo -lehdessä Kuopiossa 1897 ja Salmetar-lehdessä Iisalmessa 1898. Pitkänen oli uutisosaston toimittajana Viipurin Sanomissa 1898–1899, toimitussihteerinä Savo–Karjala, Kuopion Uutiset ja Pohjois-Savo -lehdissä Kuopiossa 1899–1904 sekä toimittajana Raahen Lehdessä 1904–1906.


title: Ari Pitkänen

text: Pitkänen oli päätoimittajana Raahen lehdessä 1906, Karjalan Sanomissa Joensuussa 1909–1918 ja Karjalan Maa -lehdessä Joensuussa 1918–1933. Vuodesta 1933 hän oli vapaa toimittaja.


title: Ari Pitkänen

text: Pitkänen oli Maalaisliiton kansanedustajana 1919–1922 edustaen Kuopion läänin itäistä vaalipiiriä. Hän kuului Joensuun kaupunginvaltuustoon ja toimi Kuopion kaupunginvaltuuston sihteerinä 1902–1904 sekä Joensuun kaupunginvaltuuston vt. sihteerinä 1918. Pitkänen kuului myös Maalaisliiton lisättyyn puoluehallitukseen ja hän oli Maalaisliiton sanomalehtimiesyhdistyksen puheenjohtaja ja vuosina 1921–1923 Suomen sanomalehtimiesten liiton hallituksen jäsen.


title: Ari Pitkänen

text: Ari Pitkänen oli naimisissa 1907–1908 Augusta Koposen kanssa. Jäätyään leskeksi hän meni 1914 uusiin naimisiin Aino Ruusa Mäkelän kanssa.


title: Claes Johansson

text: Claes Edvin Johansson (4. marraskuuta 1884 – 9. maaliskuuta 1949) oli ruotsalainen kreikkalais-roomalaisen tyylin painija.


title: Claes Johansson

text: Johansson saavutti 75 kilon sarjasta olympiakultaa Tukholman kotikisoista 1912, kun loppuotteluvastustaja Martin Klein joutui väsymyksen takia antamaan voiton Johanssonille painittuaan välierässä Alppo Asikaisen kanssa 11 tuntia ja 40 minuuttia. Toisen olympiakultansa Johansson saavutti puolestaan Antwerpenissä 1920; tällä kertaa finaalissa kaatui Edil Rosenqvist. Hän oli mukana vielä Pariisissa 1924, ilman mitalimenestystä.


title: Büdelsdorf

text: Büdelsdorf () on kaupunki Schleswig-Holsteinin osavaltiossa Pohjois-Saksassa. Se sijaitsee Kielin kanavan varrella Rendsburgin kaupungin pohjoispuolella.


title: Büdelsdorf

text: Varhaisimmat merkit asutuksesta nykyisen Büdelsdorfin alueelta ovat suppilopikarikulttuurin ajalta 3400 eaa. Myös pronssikaudelta (noin 1500 eaa.) ja varhaisroomalaiselta rautakaudelta (noin 500 eaa.) on tehty löytöjä. 1200-luvulla jaa. Büdelsdorf kuului tanskalaiseen Fræzlæt-nimiseen hallintoalueeseen ja myöhemmin Eckernförden piirikuntaan (1867–1878), Rendsburgin piirikuntaan (1878–1970). Vuodesta 1970 Büdelsdorf on ollut osa Rendsburg-Eckernförden piirikuntaa.


title: Büdelsdorf

text: Büdelsdorfin tarkat hallinnolliset rajat määriteltiin vuonna 1779. Tuolloin paikkakunnalla asui parisen sataa ihmistä. Vuonna 1784 valmistunut Eiderin kanava kohensi paikkakunnan liikenteellistä ja taloudellista asemaa. Rautavalimo "Carlshütte" perustettiin 1827; se oli alueensa ensimmäinen teollisuusyritys ja Büdelsdorfin taloudellinen moottori pitkän aikaa. Nykyisin "Carlshütten" tuotantolaitoksissa on taide- ja kulttuurikeskus "Kunst in der Carlshütte" (KiC). Kielin kanava avattiin 1890-luvulla. Vuonna 1900 Büdelsdorfin väkiluku oli noin 3 000 ja vuonna 1940 kuutisen tuhatta. Toisen maailmansodan jälkeinen pakolaistulva kasvatti väkiluvun 9 000:een. Büdelsdorf sai kaupunkioikeudet 1. tammikuuta 2000.


title: Büdelsdorf

text: Büdelsdorfissa oli noin 660 yritystä vuonna 2003. Tunnetuimpia yrityksiä ovat Ahlmann Baumaschinen GmbH ja ACO Severin Ahlmann GmbH & Co. KG sekä freenet AG. Kustannusyhtiö Schleswig-Holsteinische Zeitungsverlagilla on painokeskus kaupungissa.


title: Büdelsdorf

text: Büdelsdorf sijaitsee moottoriteiden A 7 ja A 210 varrella. Kaupungin läheisyydessä kulkee myös valtatie B 202, B 203 sekä B 77. Büdelsdorfin läpi johtaa rautatielinja Kielistä Rendsburgin kautta Husumiin sekä Hampurista Rendsburgin kautta Flensburgiin.


title: Kerttu Kärkkäinen

text: Kerttu Fredrika Räisänen o.s. Kärkkäinen (30. heinäkuuta 1881 Iisalmi – 19xx ) oli suomalainen kirjailija.


title: Kerttu Kärkkäinen

text: Räisäsen vanhemmat olivat kauppias Lauri Olli Kärkkäinen ja Karoliina Putkonen. Hän pääsi ylioppilaaksi Kuopion yhteiskoulusta 1902 ja valmistui filosofian maisteriksi Helsingin yliopistosta 1910.


title: Kerttu Kärkkäinen

text: Räisänen oli naimisissa vuodesta 1913 Kärkkäinen & Putkonen Oy:n toimitusjohtajan Juho Heikki Räisäsen kanssa. Hän oli iisalmelaisen kansalaisyhteiskunnan ja järjestöverkoston keskeisiä vaikuttajia. Hän kuului Kansallisyhdistyksen ja Kenraali Mannerheimin lastensuojeluliiton johtokuntaan ja oli Iisalmen lottien puheenjohtaja. Hänellä oli iisalmelaisyhteisössä sukunsa ansiosta vahva asema.


title: Tauno Lukkarinen

text: Tauno Antero Lukkarinen (18. joulukuuta 1913 Iisalmi – 19. elokuuta 1989 Kittilä) oli suomalainen pienviljelijä ja kirjailija.


title: Tauno Lukkarinen

text: Lukkarisen vanhemmat olivat suutari Heikki Lukkarinen ja Kaisa Vilhelmiina Lepistö. Hän oli naimisissa vuodesta 1937 Selma Kristiina Kankaan kanssa.


title: Use Your Nose

text: Use Your Nose on ruotsalaisen Millencolinin ensimmäinen EP ja samalla Millencolinin ensimmäinen julkaisu, joka julkaistiin loppuvuodesta 1993. EP:n julkaisi Burning Heart Records. Kaikki EP:n kappaleet julkaistiin myöhemmin kokoelma-albumilla The Melancholy Collection.


title: Kalle Piilonen

text: Kalle Kustaa Piilonen (25. joulukuuta 1844 Äänekoski – 8. heinäkuuta 1919 Äänekoski) oli keskisuomalainen maanviljelijä, valtiopäivämies ja liikemies.


title: Kalle Piilonen

text: Piilosen vanhemmat olivat talollinen Juho Piilonen ja Anna Erkintytär. 1870-luvun lopulla Piilonen hankki metsätiloja, yhteensä noin 15 000 hehtaaria. Hän omisti yhdessä William Ruthin kanssa Keiteleen ensimmäisen "Eno"-nimisen höyryhinaajan, joka tuotiin järvelle 1878, ja perusti Äänekosken alueen ensimmäisen yksiraamisen höyrysahan 1882. Myytyään omistamiaan tiloja Äänekoski Oy:lle hän jäi viljelemään Suojoen-tilaa, jossa harjoitti myös laajamittaista suonraivausta.


title: Kalle Piilonen

text: Piilonen oli mukana kaiken kaikkiaan viisillä säätyvaltiopäivillä talonpoikaissäädyn edustajana. Hän esitti vuoden 1888 valtiopäivillä poikittaisradan rakentamista Haapamäeltä Savon radalle ja vuoden 1894 valtiopäivillä, että tämä rata kulkisi Jyväskylän ja Suolahden kautta. Ratahanke toteutuikin osittain, kun Haapamäki-Jyväskylä-Suolahti -rata valmistui 1898. Piilonen ajoi myös kanavayhteyden rakentamista Keiteleen ja Päijänteen välille. Piilosen aloitteesta perustettiin Äänekosken ensimmäinen kansakoulu 1880-luvun alussa Piilolanniemeen. Hän vaikutti myös siihen, että Keski-Suomen kansanopisto perustettiin Äänekoskelle 1898.


title: Kalle Piilonen

text: Piilosen puoliso vuodesta 1873 oli Maria Vilhelmina Kauppinen (k. 1932).


title: Zlatko Dedič

text: Zlatko Dedič (s. 5. lokakuuta 1984 Bihać) on slovenialainen jalkapalloilija, pelipaikaltaan hyökkääjä.


title: Zlatko Dedič

text: Dedič pelasi juniorivuosinaan FC Koperissa. Samasta seurasta alkoi myös hänen ammattilaisuransa vuonna 2000; siellä hän pelasi vuoden verran. Dedič on sen jälkeen kiertänyt italialaisseuroissa, muun muassa Parma FC:ssä, Empoli FC:ssä ja Piacenza Calciossa. Vuonna 2009 hän siirtyi Saksaan VfL Bochumin joukkueeseen ja pelaa nykyisin lainasopimuksella Dynamo Dresdenissä.


title: Zlatko Dedič

text: Dedič on maajoukkueessa pelannut 37 ottelua ja tehnyt kuusi maalia. Hän oli myös alle 21-vuotiaiden organisaatiossa.


title: Aktiivisuuspedagogiikka

text: Aktiivisuuspedagogiikka on eräs opetuksen toteuttamisen tapa ja keino.


title: Aktiivisuuspedagogiikka

text: Tässä tavassa opettaa oppilaan rooli opetuksessa halutaan aktiiviksi, jolloin opettajan tehtävä ei ole esiintymistä vaan olosuhteiden järjestelyä Näin ollen oppilaan tai jopa aikuisen oppimisen uskotaan perustuvan lapsen tai aikuisen aitoihin kokemuksiin, joita hän on saanut leikkimällä, työtä tekemällä tai ilmiöitä tutkimalla. Ajatuksena on myös turvata lapsen tai aikuisenkin mahdollisuus osallistua aktiivisti oman toimintansa ohjaamiseen.


title: Aktiivisuuspedagogiikka

text: Eräänlaisena aktiivisuuspedagogiikan perustajana voidaan pitää John Deweytä, joka enemmän kuin kukaan toinen teoreetikko on vaikuttanut nykyisin vallalla olevaan ”uuden koulun” ajatukseen kaikkialla maailmassa. Tämä Deweyn aikuispedagogiikka on vaikuttanut muun muassa W. H. Kilpatriciin ja projektimetodiin sekä eurooppalaiseen ajatukseen työkoulusta, jonka luojina ovat toimineet J. Linghart, O. Decroly ja G. Kerschenstern.


title: Friedrich Sämisch

text: Friedrich (Fritz) Sämisch (20. syyskuuta 1896 Berliini – 16. elokuuta 1975 Berliini) oli saksalainen shakin suurmestari. Sämisch voitti Wienissä pidetyn Itävaltain epävirallisen mestaruusturnauksen vuonna 1921 sekä sijoittui kolmanneksi Baden-Badenissa 1925 Aleksandr Alehinin ja Akiba Rubinsteinin jälkeen. Sämisch myös voitti Richard Rétin ottelussa vuonna 1921.


title: Friedrich Sämisch

text: Sämisch muistetaan nykyään avausteoreetikkona. Kaksi merkittävää avausmuunnelmaa on nimetty hänen mukaansa: kuningasintialaisen puolustuksen Sämischin muunnelma (1.d4 Rf6 2.c4 g6 3.Rc3 Lg7 4.e4 d6 5.f3) sekä Nimzo-intialaisen puolustuksen Sämischin muunnelma (1.d4 Rf6 2.c4 e6 3.Rc3 Lb4 4.a3). Sämischin ehkä tunnetuin peli on hänen tappionsa Nimzowitschille kuolemattomassa siirtopakkopelissä ().


title: Friedrich Sämisch

text: Sämisch tuli surullisen kuuluisaksi hävittyään kaikki kolmetoista peliään ruotsalaisessa turnauksessa ajanylityksellä.


title: Simultaanishakki

text: Simultaanishakki on shakkia, jossa yksi pelaaja pelaa useammalla laudalla samanaikaisesti useaa vastustajaa vastaan. Simultaanishakki on haastavampaa kuin normaali, koska siinä pitää miettiä useampaa peliä samalla. Sokkosimultaani on shakkia, jossa yksi vastustaja pelaa sokkona useaa vastustajaa vastaan.


title: Simultaanishakki

text: Simultaanissa samaa vastustajaa vastaan pelaavat joutuvat siirtämään heti kun vastustaja tulee laudan luokse tai on sanottava "ohi". Pelissä jokainen voi sanoa vain kolme kertaa ohi. Pelaaja voi taktikoida siirtämällä nappuloitaan nopeasti, jolloin hänen vastustajansa on tehtävä hätiköity siirto. Pelaaja ei saa tehdä siirtoaan ennen kuin useaa vastaan pelaava vastustaja on pöydän ääressä. Jossain netissä pelattavissa olevissa shakkisivustoissa on mahdollisuus pelata simultaanissa, esim. ICC:ssä (Internet Chess Club).


title: Pelle Show

text: Pelle Show on suomalaismuusikko Kari Peitsamon studioalbumi. Se julkaistiin 1. helmikuuta 2001. Albumilla Peitsamo soittaa kitaraa ja laulaa. Muita muusikoita ei ole mukana.Kaikki sävellykset, sanoitukset ja sovitukset Kari Peitsamo.


title: Salo Landau

text: Samuel tai Salo Landau (1. huhtikuuta 1903 Bochnia, Galitsia, Itävalta-Unkari – 1943 tai 1944 Grodziszcze, Puola) oli alankomaalainen shakinpelaaja. Hän kuoli natsien keskitysleirillä.


title: Salo Landau

text: Landau oli pitkään Alankomaiden toiseksi paras pelaaja heti Max Euwen jälkeen. Landau pelasi useissa turnauksissa ja edusti maataan shakkiolympialaisissa.


Brono Starr’s Rock’n’roll Roadside Attraction on suomalaisen Kari Peitsamo & Hirttämättömät -yhtyeen studioalbumi. Se julkaistiin vuonna 1999.


title: Brono Starr’s Rock’n’roll Roadside Attraction

text: Kaikki kappaleet kirjoittanut Kari Peitsamo, ellei toisin mainittu.


title: Kurkolanniemi

text: Kurkolanniemi () on Suomenlahden eteläpuolella Narvanlahden ja Laukaanlahden välissä sijaitseva niemimaa, joka kuuluu Leningradin alueen Jaaman piirin Laukaansuun kuntaan. Niemen keskellä sijaitsee Pärspäänjärvi, joka on yhdistetty kanavalla Suomenlahteen. Pärspäänjärven eteläpuolella on matala, hiekkapohjainen Valkeajärvi. Niemen korkein kohta on Kiiskalan eteläpuolella sijaitseva Linnamäki (ven. гора Городок, "gora Gorodok").


title: Kurkolanniemi

text: Kurkolanniemi on vanhaa inkerinsuomalaisten ja inkerikkojen asuinseutua. Paikallisen tarinan mukaan suomalaiset ovat ”ruotsalaisten rantarosvojen” jälkeläisiä, mutta todellisuudessa he lienevät muuttaneet tänne 1600-luvulla Virolahden, Säkkijärven ja Viipurin seudulta sekä Suomenlahden ulkosaarilta. Nimityksiä äyrämöiset tai savakot ei Kurkolanniemellä ole tunnettu. Paikallisessa murteessa on inkeroisen ja vatjan kielestä omaksuttuja piirteitä. Alueelta on kerätty runsaasti kansanrunoja.


title: Kurkolanniemi

text: Ennen toista maailmansotaa suomalaisten asuttamia kyliä olivat Hakaja, Kaipaala, Kiiskala, Kirjamo, Konnu, Kurkula, Lutonkylä (Луттово, "Luttovo"), Vena ja Vipiä. Suomalaiset kuuluivat Kosemkinan eli Narvusin luterilaiseen seurakuntaan. Ortodoksisia inkerikkoja asui Hamalassa, Kurkulassa ja Pärspäässä. Perinteisiä elinkeinoja olivat kalastus ja maanviljely.


title: Kurkolanniemi

text: 1930-luvulla Kurkolanniemestä tuli rajavyöhykettä, ja sen kärkeen rakennettiin sotilastukikohta. Niemen ympäri ja sen sisäosiin tehtiin mukulakivitiet, jotka ovat edelleen käytössä. Kurkulaan rakennettiin rautatie, joka on sittemmin purettu. Toisen maailmansodan aikana suomalaiset siirrettiin Suomeen. Neuvostoliittoon palattuaan heidät karkotettiin Kalininin, Novgorodin ja Pihkovan alueille, mistä monet pakenivat Viroon ja Karjalan tasavaltaan.


title: Kurkolanniemi

text: Ensimmäiset suomalaiset pääsivät palaamaan kotikyliinsä 1950-luvulla. Nykyään heitä on Kiiskalan, Konnun, Hakajan, Kirjamon ja Vipiän kylissä. Monet asuvat vakituisesti Narvassa ja viettävät vain kesät kotikylissään. Seudulla on paljon myös Venäjän armeijan upseerien huviloita. Inkeroisen kieltä puhuu vielä muutama Pärspäässä asuva vanhus.


title: Kurkolanniemi

text: Kurkolanniemi on nykyään rajavyöhykettä, jonne pääsyyn tarvitaan lupa. Niemellä sijaitsee luonnonsuojelualue, jolla suoritetut hakkuut ovat viime aikoina herättäneet runsaasti huomiota. Alueelle on jo pitkään suunniteltu Inkerinmaan luonnonpuistoa.


title: Kurkolanniemi

text: Konnun entisestä kerhotalosta on remontoitu luterilainen rukoushuone. Hakajan hautausmaalla on Stalinin vainoissa menehtyneiden muistomerkki, Konnun lähellä saksalaisten ampuman Pantelei Yllön muistomerkki. Kurkolanniemen kylistä on linja-autoyhteys Laukaansuuhun ja Jaamaan.


title: Hoodoo (Kari Peitsamon albumi)

text: Hoodoo on suomalaismuusikko Kari Peitsamon studioalbumi. Se julkaistiin vuonna 1998.


title: Bubblegum Warriors in Faded Jeans

text: Bubblegum Warriors in Faded Jeans on suomalaisen Kari Peitsamo & Hirttämättömät -yhtyeen studioalbumi. Se julkaistiin vuonna 1998. Taustalaulun ohella Brono Starr laulaa päälaulajana raidoilla 2 ja 5 sekä duettona Peitsamon kanssa raidoilla 1 ja 13.


title: Louis-Charles Mahé de La Bourdonnais

text: Louis-Charles Mahé de La Bourdonnais (1795–1840) oli ranskalainen shakkimestari ja mahdollisesti yksi 1800-luvun parhaista pelaajista.


title: Louis-Charles Mahé de La Bourdonnais

text: De La Bourdonnaisia pidetään epävirallisena maailmanmestarina vuodesta 1821 lähtien aina kuolemaansa asti, jolloin hän voitti shakkiopettajansa, Alexandre Deschapellesin. De La Bourdonnais pelasi Alexander McDonnellia vastaan kuuluisan ottelun, joka käsitti suuren määrän pelejä. Tätä ottelua on pidetty epävirallisena maailmanmestaruusotteluna.


title: Louis-Charles Mahé de La Bourdonnais

text: Hän oli myös Bertrand-François Mahé de La Bourdonnaisin pojanpoika.


title: Aarne Siukola

text:
Aarne Siukola on Väinö Linnan romaanissa Täällä Pohjantähden alla -romaanisarjan kolmannessa osassa esiintyvä kuvitteellinen henkilö. Siukola on ammatiltaan työmies ja vakaumukseltaan kommunisti ja ateisti. Hän lukee ahkerasti poliittista kirjallisuutta ja väittelee mielellään niin politiikasta kuin uskonnostakin.
Hän kuului Suomen sisällissodassa punakaartiin ja oli vankileirillä. Ennen sotaa hän oli ollut kartanossa renkinä, mutta ei saanut uutta vakituista pestiä vankileiriltä palattuaan. Hän saa kuitenkin asua kartanon omistamissa huoneissa ja kesäisin hänelle annetaan kartanosta töitä, mutta talvet hän käy pääasiassa metsätöissä. Olemukseltaan hän on pienehkö kärppämäinen mies, jolla on kiukkuista tarmoa yli tavallisen tarpeen. 1920-luvun alkuvuosina hän on Suomen Sosialistisen Työväenpuolueen yhdysmies Pentinkulmalla.


title: Aarne Siukola

text: Hän on myöhemmin Akseli Koskelan kanssa metsätöissä. 1930-luvun alussa Siukola on tilapäisapuna Koskelan uuden navetan rakennustyömaalla.


title: Aarne Siukola

text: Siukola joutuu lapualaisaikana muilutuksen ja pahoinpitelyn uhriksi. Hän tekee asiasta rikosilmoituksen nimismiehelle, mutta juttu raukeaa todisteiden puutteessa. Pahoinpitelystä aiheutuvat äänet on kuullut muuan heinätöissä ollut kartanon muonamiehen leski, joka vaikenee pelokkaana visusti tapauksesta, koska kartanon alustalaisten keskuuteen leviää huhu, jonka mukaan kaikki Siukolan juttuun sekaantuneet saavat samanlaisen selkäsaunan ja joutuvat pois työstä. Muilutuksessa mukana olleen Töyryn Ension vanhempi veli Arvo yrittää lahjoa lesken 50 markalla, jotta tämä pitäisi suunsa kiinni kuulemastaan ja näkemästään. Puoliksi pelosta, puoliksi kunnioituksesta leski kuitenkin kieltäytyy ottamasta sitä vastaan, vaikka 50 markkaa olisi tässä mökissä suuri raha.


title: Aarne Siukola

text: Hänellä on myös poika Aarne. Kansakoulussa Aarne on opettaja Pentti Rautajärven näkökulmasta vaikein oppilas. Ateistisen perheen lapsena hän ei osallistu uskonnontunneille, vaan Rautajärvi joutuu isän määräyksestä opettamaan pojalle siveysoppia. Koska uskonnonvapauslaki mahdollistaa tämän, Siukola pitää periaatteesta tiukasti kiinni. Kun opettaja epäilee, kannattaako tällainen yhden oppilaan vuoksi, Siukola vastaa, että "minun mukuloitani ei uskonnolla pimitetä".


title: Aarne Siukola

text: Jatkosodan loppuvaiheissa kesällä 1944 Aarne Siukola karkaa rintamalta. Kun kotona ei hänestä tiedetä, Pentinkulman suojeluskuntalaiset tarkkailevat monena yönä Siukolan ovea siltä varalta, ilmestyisikö poika kotinurkille. Silmälläpito päättyy, kun viranomaisille tulee tieto, että Aarne on saatu kiinni ja ammuttu käpykaartilaisena. Siukola joutuu vankilaan haukuttuaan poikansa ampujia fasisteiksi. Sodan päätyttyä hänet vapautetaan vankilasta, ja kotiin tullessaan hän vannoo etsivänsä poikansa ammuttajat käsiinsä vaikka kiven alta.


title: Aarne Siukola

text: Sodan jälkeen Siukola yrittää vallata vanhaa työväenyhdistys Rientoa kommunisteille, mutta sosiaalidemokraattien vanha konkari Janne Kivivuori voittaa hänet julkisessa väittelyssä siten, että yritys raukeaa. Siukola joutuu tällöin perustamaan uuden kommunistiyhdistyksen, jonka menestys jää tuntemattomaksi.


title: Aarne Siukola

text:
Helsinkiin muuttanut Janne Kivivuori käy kotiseudullaan 1950-luvulla, ja kun hän tiedustelee Koskelan väeltä Siukolasta, Aulis Kivioja vastaa Siukolan olevan "samanlainen nalkuttaja kuin ennenkin" ja Siukolan pojan olleen hänellä vähän aikaa kuorma-auton apumiehenä, mutta saaneen lopputilin haukuttuaan amerikkalaisia.
Edvin Laineen ohjaamassa elokuvassa "Akseli ja Elina" (1970) Siukolaa näytteli Jussi Jurkka.


title: Johnathan Goddard

text: Johnathan Bruce Goddard (11. toukokuuta 1981 – 15. kesäkuuta 2008) oli yhdysvaltalainen amerikkalaisen jalkapallon pelaaja. Hän syntyi San Diegossa, Kaliforniassa, ja opiskeli Marshallin yliopistossa.


title: Johnathan Goddard

text: Goddardin NFL-seuroina olivat Detroit Lions (2005) ja Indianapolis Colts (2005–2006). Lisäksi hän pelasi Arena Football Leaguen Colorado Crushissa (2008).


title: Johnathan Goddard

text: Goddard kuoli 27-vuotiaana moottoripyöräonnettomuudessa Floridassa.


title: Alexander McDonnell

text: Alexander McDonnell (1798–1835) oli irlantilainen shakkimestari. Hän otteli muun muassa kuuden ottelun sarjan maailman johtavaa pelaajaa Louis-Charles Mahé de La Bourdonnaisia vastaan kesällä 1834.


title: Antero Mellola

text:
Antero Mellola on kuvitteellinen sahanomistaja Väinö Linnan romaanitrilogiassa "Täällä Pohjantähden alla". Mellola on kuvattu huomattavan ylipainoiseksi sekä kitsaaksi ja ahneeksi mieheksi, joka maksaa ostamastaan puusta niin vähän kuin suinkin kehtaa. Hän suhtautuu työväenliikkeeseen hyvin kielteisesti.
Sisällissodan aikana Mellola joutuu punaisten vangitsemaksi. Valkoisten vallattua pitäjän hän kuuluu paikalliseen valkoisten kenttäoikeuteen, ja on mukana tuomitsemassa Aadolf Halmetta ja Koskelan veljeksiä kuolemaan. Mellola äänestää poikkeuksetta kuolemantuomion puolesta. Kirjasarjan päähenkilö Akseli Koskela ei koskaan anna Mellolalle anteeksi että tämän ääni ratkaisi hänen veljiensä kuolemantuomiot.


title: Antero Mellola

text:
Kirjasarjan kolmannessa osassa Mellola on mukana mittaamassa itsenäiseksi tilaksi lunastettavaa Koskelan torppaa ja vastustaa lisämaiden antamista Koskelalle. Pian sen jälkeen hän kuolee sokeritautiin. Mellolalla ei ole muita lapsia kuin yksi tytär, joten Mellolan kuoltua talo sahoineen siirtyy hänen vävylleen Päkille. Tämä osoittautuu puunostajana vielä appeaankin kitsaammaksi sekä mielipiteiltään äärioikeistolaiseksi.
Edvin Laineen ohjaamissa elokuvissa "Täällä Pohjantähden alla" sekä "Akseli ja Elina" Mellolaa näytteli Juhani Kumpulainen. Timo Koivusalon kuvauksessa häntä näytteli Oiva Lohtander.


title: Ray Getliffe

text: Ray Getliffe (3. huhtikuuta 1914 – 15. kesäkuuta 2008) oli kanadalainen jääkiekkoilija. Hänen NHL-seuroinaan olivat 1930–1940-luvuilla Boston Bruins ja Montreal Canadiens. Hänen sanotaan antaneen Maurice Richardille lisänimen "Rocket".


title: Ray Getliffe

text: Getliffe voitti Stanley Cupin kahdesti, vuosina 1939 ja 1944. Hän kuoli maksasyöpään 94-vuotiaana.


title: Reuben Fine

text: Reuben Fine (11. lokakuuta 1914 New York – 26. maaliskuuta 1993 New York) oli yksi maailman parhaista šakinpelaajista 1930- ja 1940-luvulla. Fine oli Yhdysvaltain kansalainen. Hän oli kansainvälinen suurmestari sekä šakkikirjailija ja psykologi. Fine voitti viisi mitalia, joista neljä kultaista, kolmista šakkiolympialaisista. Fine voitti myös Yhdysvaltain šakkimestaruuden kaikkina seitsemänä kertana, jolloin hän osallistui kilpailuun. Hän kirjoitti useita šakkikirjoja, joista monet ovat suosittuja vieläkin.


title: Reuben Fine

text: Toisen maailmansodan jälkeen Fine suoritti väitteli tohtoriksi psykologiasta ja kirjoitti useita psykologia-aiheisia teoksia, muun muassa psykoanalyysin historiikin.


title: Charles Howard (kriketinpelaaja)

text: Charles William Henry Howard (7. marraskuuta 1904 Beckenham, Kent – 1982 Lontoo) oli brittiläinen kriketinpelaaja, joka pelasi Middlesex County Cricket Clubissa vuonna 1931. Hän oli oikeakätinen lyöjä. Vuonna 2008 hänen uskottiin olevan vanhimmaksi elänyt korkean tason kriketin pelaaja, mutta myöhemmin ilmeni, että hän oli kuollut jo vuonna 1982.


title: Vihree mies

text: Vihree mies on Diana Anttilan esittämä kappale, joka julkaistiin vuonna 1999. Kappaleen sävelsi Risto Asikainen, joka teki myös sanoituksen Ilkka Vainion kanssa.


title: Vihree mies

text: Kappale julkaistiin singlelevyllä, joka sisältää alkuperäisen kappaleen ja remix-version. Kappale on julkaistu myös kokoelmalevyillä "BestPop" ja "Tähtitaivas 3".


title: Vihree mies

text: Kappaleesta tehtiin myös musiikkivideo.


title: Vihree mies

text: Vihree mies kertoo tytöstä, joka kiintyy avaruudesta saapuneeseen humanoidiin.


title: Bouaké

text: Bouaké (tai Bwake) on Norsunluurannikon toiseksi suurin kaupunki. Se on suurin kaupunki Vallée du Bandaman alueella. Vuonna 2005 virallinen arvio kaupungin väkiluvusta oli 573 000 henkeä, vuoden 2010 arvio on 659 233 henkeä.


title: Bouaké

text: Kaupunki on baoulén kieltä puhuvien keskus, ja se tunnetaan käsitöistä. Kaupungin väkiluku on kasvanut huomattavasti 1970-luvulta lähtien Kossoujärven rakentamisen jälkeen.


title: Bouaké

text: Bouaké sijaitsee maan keskiosissa noin 50 kilometriä maan suurimmalta järveltä Kossoujärveltä koilliseen. Rannikolle on matkaa noin 350 kilometriä ja pääkaupunki Yamoussoukroon noin 100 kilometriä.


title: Bouaké

text: Bouaké perustettiin Ranskan armeijan kasarmina 1899. Hallinnollisia elimiä kaupungissa on ollut vuodesta 1914 lähtien.


title: Bouaké

text: Sisällissodan aikana vuonna 2002 presidentti Laurent Gbagbo syrjäyttämisen epäonnistuttua, Guillaume Soron johtamat kapinallisjoukot ottivat kaupungin hallintaansa. 4. marraskuuta 2004 valtiolliset joukot tekivät rynnäkön alueelle. Rauhansopimus tehtiin vuonna 2007 jolloin Soro nousi valtaan. Bouake käytännössä on kahtiajakautuneen maan pohjoisosan pääkaupunki. Kaupungissa on ollut Ranskan ja YK:n rauhanturvaajia valvomassa tulitaukoa hallituksen johtaman etelän ja pohjoisen kapinallisten välillä.


title: Bouaké

text: Bouakén talous perustuu pääasiassa puuvillan tuotantoon. Lisäksi tupakalla, rakennusmateriaaleilla ja tekstiileillä on merkittävä vaikutus alueen taloudelle. Kultaa, elohopeaa ja mangaania on löydetty lähistöltä.


title: John Landeryou

text: John Charles Landeryou (2. huhtikuuta 1905 – 26. heinäkuuta 1982) oli kanadalainen poliitikko. Hän istui vuosina 1935–1940 liittovaltion parlamentin jäsenenä Social Credit -puolueesta.


title: John Landeryou

text: Albertan lakiasäätävän kokouksen jäsenenä Landeryou oli vuosina 1944–1971 Lethbridgen vaalipiiristä. Hän tuli tunnetuksi eläkeoikeuksien puolestapuhujana. Hän on myös bridgen taitaja.


title: Ned Fenlon

text: Edward "Ned" Fenlon (s. 7. lokakuuta 1903 – 19. syyskuuta 2010) oli yhdysvaltalainen poliitikko. Hän syntyi Michiganissa ja istui osavaltionsa lakiasäätävässä elimessä vuosina 1933–1938.


title: Ned Fenlon

text: Lakimieskoulutuksen saanut Fenlon toimi myös Michiganin piirituomarina vuosina 1951–1974. Hän tuki Mackinac Bridgen avaamista.


title: Pola Illéry

text: Pola Illéry, syntymänimeltään Paula Iliescu, (15. lokakuuta 1908 – 15. helmikuuta 2012) oli romanialainen näyttelijä. Hänet muistetaan varsinkin roolista René Clairin ranskalaisessa elokuvassa "Pariisin kattojen alla" (1930).


title: Pola Illéry

text: Illéryn aktiivista uraa kesti vuosikymmenen ajan 1920-luvun lopusta 1930-luvun loppuun. Toisen maailmansodan alkaessa juutalainen Illéry pakeni Euroopasta Yhdysvaltoihin, missä hän eli yli satavuotiaaksi.


title: Margate

text: Margate on rannikkokaupunki Thanetin piirikunnassa Itä-Kentissä Englannissa. Se sijaitsee noin 61 kilometriä Maidstonesta itäkoilliseen North Foreland -niemen alueella. Kaupungissa on lähes 60 000 asukasta.


title: Margate

text: Kaupungin historia liittyy kiinteästi mereen ja lyhyeen etäisyyteen Manner-Eurooppaan. Roomalaisten sanotaan tulleen Britanniaan juuri Margaten kohdalta. Se oli keskiajalla Doverin haara Cinque Ports -konfederaatiossa. Naapurikaupunki Ramsgaten tavoin se on ollut perinteinen merenrantalomakohde lontoolaisille.


title: Margate

text: Kaupungissa on säilynyt Tudor-kauden kaksikerroksinen talo.


title: Vilhelm Krag

text: Vilhelm Andreas Wexels Krag (24. joulukuuta 1871 Kristiansand, Norja – 10. heinäkuuta 1933 Ny-Hellesund, Søgne, Norja) oli norjalainen kirjailija, runoilija ja teatterinjohtaja. Kirjallisen tuotantonsa ohella hänet tunnetaan muun muassa "Sørlandet"-käsitteen alkuunpanijana ja puolestapuhujana.


title: Vilhelm Krag

text: Vilhelm syntyi seitsenlapsisen perheen kuopukseksi. Hänen isänsä oli tieinsinööri ja kansanedustaja Peter Rasmus Krag, ja perhe oli ennen Vilhelmin syntymää asunut useilla paikkakunnilla Etelä-Norjassa. Samassa korttelissa asui muun muassa kenraali Oscar Wergeland. Kragin lapsuudenkoti paloi Kristiansandin suuressa tulipalossa 1892. Hänen veljensä on kirjailija Thomas P. Krag, ja suvussa on useita muitakin merkittävään asemaan nousseita jäseniä.


title: Vilhelm Krag

text: Vilhelm aloitti toimittajanuransa jo 13-vuotiaana syksyllä 1885, jolloin hän kirjoitti artikkelin "Lister og Mandals Amtstidende"-lehteen Kristiansandissa pidetystä maatalousnäyttelystä. Vuonna 1889 hän kirjoitti "Farsunds avisiin" ja vuonna 1890 hän kirjoitti kirja-arvostelun Knut Hamsunin romaanista "Nälkä" Fædrelandsvenneniin. Hamsun lähetti Kragille henkilökohtaisen kiitoskirjeen.


title: Vilhelm Krag

text: Krag aloitti runokirjan kirjoittamisen 15-vuotiaana. Seuraavana vuonna ilmestyi hänen ensimmäinen runonsa Fædrelandsvennen-lehdessä. Bjørnstjerne Bjørnson ja Henrik Ibsen vaikuttivat paljon hänen tyyliinsä. Muuttaessaan Kristiansandista Kristianiaan (nyk. Oslo) kesällä 1889 hän oli kirjoittanut ja julkaissut jo useita runoja. Kragin läpimurto tapahtui, kun Jens Thiis luki hänen eksoottisen runonsa "Fandango" Studentersamfundetissa 25. lokakuuta 1890.


title: Vilhelm Krag

text: Esikoisteos "Digte" julkaistiin 1891, ja kirjasta tuli heti arvostelumenestys, joka nosti Kragin erääksi Norjan kirjallisuuden tärkeimmistä uusromantikoista. Kragin runoutta kuvattiin melodiseksi, ja muun muassa Edvard Grieg sävelsi niihin mielellään musiikkia. Lähes sata säveltäjää on tehnyt musiikin yli kolmeensataan Kragin runoon, ja hän on siten yksi eniten sävellettyjä norjalaisia runoilijoita.


title: Vilhelm Krag

text: Krag kirjoitti 43 kirjaa, runojen lisäksi myös proosaa, kuten novelleja ja matkakertomuksia, sekä näytelmiä. Hän toimi vuosina 1908–1911 Nationaltheatretin johtajana. Hän toimi myös Aschehoug-kirjakustantamossa "forlagskonsulent"-toimessa 22 vuoden ajan.


title: Vilhelm Krag

text: Vilhelm Krag käytti ensimmäisenä nimitystä "Sørlandet" Etelä-Norjan, eritoten Agderin, rannikkoalueesta 16. maaliskuuta 1902 Morgenbladet-lehdessä.


title: Vilhelm Krag

text: Kragin jo vuonna 1895 käynnistämä kampanja johti lopulta Kristiansandin maakunta-arkiston perustamiseen kaksi vuotta hänen kuolemansa jälkeen 1935. Hän toimi myös aktiivisesti Länsi-Agderin maakuntamuseon perustamiseksi sekä Christianholm Festning -linnoituksen suojelemiseksi.


title: Klaus Junge

text: Klaus Junge (1. tammikuuta 1924 Concepción, Chile – 17. huhtikuuta 1945 Welle, Saksa) oli saksalainen shakkimestari. Hän palveli myös toisessa maailmansodassa Saksan armeijassa luutnanttina. Jungen kunniaksi pidettiin hänen kuolemansa jälkeen Klaus Junge Memorial -shakkiturnaus.


title: Arne Andersson

text: Arne Andersson (27. lokakuuta 1917 Trollhättan – 1. huhtikuuta 2009) oli ruotsalainen keskimatkojen juoksija. Hän rikkoi 1940-luvulla kolmesti mailin juoksun maailmanennätyksen (viimeisellä kerralla omansa). Tunnettu kilpailija oli Gunder Hägg.


title: Arne Andersson

text: Anderssonilla oli vuosina 1943–1944 hallussaan myös 1 500 metrin juoksun maailmanennätys. Hän sai vuonna 1943 Svenska Dagbladetin kultamitalin.


title: Li Yuxiang

text: Li Yuxiang (s. 7. joulukuuta 1982) on kiinalainen haulikkoampuja.


title: Li Yuxiang

text: Li Yuxiang on sijoittunut MM-kilpailuissa kaksoistrapissa hopealle Zagrebissa 2006 ja neljänneksi Lonatossa 2005.


title: Joseph Oliver Bowers

text: Joseph Oliver Bowers (28. maaliskuuta 1910 – 5. marraskuuta 2012) oli dominicalainen roomalaiskatolinen piispa. Hänet vihittiin Jumalan Sanan lähetyssaarnaajien papiksi 22. tammikuuta 1939 ja nimitettiin Accran vihkipiispaksi Ghanaan sekä Cyparissian titulaaripiispaksi 27. marraskuuta 1952. Nimitys Accran piispaksi seurasi 8. tammikuuta 1953, ja piispaksi vihkiminen suoritettiin 22. huhtikuuta. Pääkonsekraattorina toimi Francis Joseph Spellman, jota avustivat Richard Oliver Gerow ja Adolph Alexander Noser.


title: Joseph Oliver Bowers

text: 16. tammikuuta 1971 Bowers sai nimityksen Antilleille Saint John'sin (sittemmin Saint John's–Basseterren) piispaksi, jona hän toimi, kunnes jäi eläkkeelle 17. heinäkuuta 1981. Hän osallistui Vatikaanin toiseen kirkolliskokoukseen.


title: Qin Wen

text: Qin Wen (s. 6. maaliskuuta 1986 Shanghai) on kiinalainen haulikkoampuja ja nuorten maailmanmestari.


title: Qin Wen

text: Qi Wen on saavuttanut MM-kilpailuissa tyttöjen sarjassa maailmanmestaruuden trapissa Zagrebissa 2006 tuloksella 68.


title: Solrødin kunta

text: Solrød on Sjællandin alueella Tanskassa sijaitseva kunta. Vuoden 2012 alussa kunnassa oli 21 156 asukasta, ja sen pinta-ala oli 40,1 neliökilometriä. Kunnan keskustaajama on myös nimeltään Solrød Strand.


title: Solrødin kunta

text: Tanskan kuntauudistus 2007 ei vaikuttanut Solrødin rajoihin.


title: Solrødin kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.


title: V. K. Trast

text: Viktor Kustaa (V. K.) Trast (14. tammikuuta 1878 Pietari – 30. tammikuuta 1953 Helsinki) oli suomalainen opettaja ja slaavilaisen kirjallisuuden suomentaja.


title: V. K. Trast

text: Trastin vanhemmat olivat suutarimestari Juhani Trast ja Helena Holopainen. Hän pääsi ylioppilaaksi Viipurin lyseosta 1897 ja opiskeli sitten Helsingin yliopistossa. Trast suoritti 1901 ylemmän hallintotutkinnon ja hän valmistui filosofian kandidaatiksi 1902. Hän opiskeli sitten vielä Moskovassa vuosina 1902–1904. Hänestä tuli myöhemmin filosofian lisensiaatti 1922 ja hän väitteli tohtoriksi vuonna 1923. Väitöskirjan aiheena oli Julius Krohn runoilijana.


title: V. K. Trast

text: Trast toimi venäjän kielen opettajana Nurmeksen yhteiskoulussa 1907–1911, saksan ja venäjän kielen kollegana Tornion alkeiskoulussa 1911–1914, saksan kielen nuorempana lehtorina Iisalmessa 1915–1926 sekä Helsingin suomalaisen tyttölyseon ja myöhemmin Tyttönormaalilyseon äidinkielen vanhempana lehtorina vuosina 1926–1945.


title: V. K. Trast

text: Trast suomensi varsinkin venäläistä ja puolalaista kaunokirjallisuutta ja hänellä oli ratkaiseva merkitys venäjän kielen suomentamisen perinteen syntyyn.


title: V. K. Trast

text: Trast oli naimisissa vuodesta 1912 Enny Karolina Rosbergin kanssa.


title: Ronny Nouwen

text: Ronny Nouwen (s. 21. heinäkuuta 1982 Rotterdam, Alankomaat) on arubalainen jalkapalloilija, pelipaikaltaan keskikenttäpelaaja. Hänen nykyinen seuransa on DOTO, jossa hän on pelannut vuodesta 2005 alkaen. Nouwen on pelannut uransa aikana myös Excelsior Rotterdamissa.


title: Përmet

text: Përmet on kaupunki Albaniassa Gjirokastërin maakunnassa. Se on myös alueen pääkaupunki. Kaupungin asukasluku on 5 945. Kaupunki tunnetaan ruokakulttuuristaan, viinistään ja rakistaan.


title: Përmet

text: Përmet on albanialaisen jalkapalloseura SK Përmetin kotikaupunki, joka pelaa maan kolmannessa divisioonassa.


title: Daniele Resca

text: Daniele Resca (s. 21. elokuuta 1986) italialainen haulikkoampuja.


title: Daniele Resca

text: Deniele Resca on saavuttanut MM-kilpailuissa poikien trapissa Zagrebissa 2006 joukkuekultaa ja henkilökohtaista pronssia, sekä Lonatossa 2005 joukkuehopeaa ja henkilökohtaisessa kilpailussa kahdeksannen sijan.


title: C. Yardley Chittick

text: Charles Yardley Chittick (22. lokakuuta 1900 – 18. heinäkuuta 2008) oli yhdysvaltalainen lakimies ja insinööri. Hänet tunnettiin pitkästä iästään ja maan vanhimpana patenttijuristina. Hän kasvoi New Jerseyssä.


title: C. Yardley Chittick

text: Chittick opiskeli Phillips Academyssä, Massachusetts Institute of Technologyssä ja George Washingtonin yliopistossa. Hänelle esitti työtarjouksen keksijänero Thomas Edison; lisäksi hän tunsi henkilökohtaisesti näyttelijä Humphrey Bogartin.


title: C. Yardley Chittick

text: Chittick oli julkisuudessa 2000-luvulla mm. palatessaan Phillips Academyyn juhlatilaisuuden yhteydessä kesäkuussa 2008. Hän oli valmistunut opinahjosta 90 vuotta aiemmin.


title: Simone Camerini

text: Simone Camerini (s. 20. joulukuuta 1986) on italialainen haulikkoampuja.


title: Simone Camerini

text: Simone Camerini on saavuttanut MM-kilpailuissa poikien kaksoistrapissa yhden kullan ja kolme hopeaa. Nikosiassa 2003 Camerini saavutti joukkuehopeaa ja henkilökohtaisessa kilpailussa hän oli viides tuloksella 116. Lonatossa 2005 Camerini saavutti joukkuekultaa ja henkilökohtaisessa kilpailussa hän oli kymmenes tuloksella 118. Zagrebissa 2006 Camerini saavutti henkilökohtaista hopeaa tuloksella 129 ja joukkuehopeaa.


title: Paatsjoen vesistö

text: Paatsjoen vesistö (vesistöaluetunnus 71) on Suomessa vesistöalue, jonka laskujoki Paatsjoki laskee Barentsinmeren Varanginvuonoon. Vesistöalueen pinta-ala on 18 403 neliökilometriä, josta 14 491,6 neliökilometriä kuuluu Norjan ja Venäjän puolelle. Alueen järvisyys on 12,38 %.


title: Paatsjoen vesistö

text: Vesistöalueen ensimmäisessä jakovaiheessa on seuraavat alueet tai valuma-alueet :


title: Bill Whittington

text: Bill Whittington (s. 11. syyskuuta 1949) on yhdysvaltalainen entinen autourheilija.


title: Bill Whittington

text: Hän voitti vuonna 1979 Le Mansin 24 tunnin kilpailun yhdessä veljensä Don Whittingtonin ja Klaus Ludwigin kanssa ajaessaan Porsche 935 -autoa. Klaus Ludwig tosin ajoi suurimman osan kilpailusta, jossa satoi rankasti. Billin Dale-veli oli myös autourheilija.


title: Bill Whittington

text: Bill omisti Blue Thunder Racing -tallin vuonna 1984 Randy Lanierin ja Marty Hinzen kanssa. Bill osallistui viidesti Indianapolis 500 -kilpailuun ja hänen paras sijoituksensa oli 14. sija.


title: Bill Whittington

text: Vuonna 1986 Bill tunnusti kiertäneensä veroja ja salakuljettaneensa marihuanaa Kolumbiasta Yhdysvaltoihin. Hänet tuomittiin 15 vuodeksi vankeuteen ja luovuttamaan seitsemän miljoonan dollarin omaisuutensa.


title: Gyula Breyer

text: Gyula Breyer (30. huhtikuuta 1893 Budapest – 9. marraskuuta 1921) oli unkarilainen shakinpelaaja. Breyer oli shakin hypermodernin koulukunnan johtava pelaaja.


title: Gyula Breyer

text: Vuonna 1912 hän voitti Unkarin shakkimestaruuden Temesvárissa.


title: Gyula Breyer

text: Breyer on antanut nimensä muutamalla avausmuunnelmalle. Breyerin gambiitti (1.e4 e5 2.f4 exf4 3.Df3) kuningasgambiitissa kantaa hänen nimeään, kuten myös Breyerin muunnelma espanjalaisessa pelissä.


title: Gyula Breyer

text: Breyer kuoli Bratislavassa sydänkohtaukseen. Hänet haudattiin Bratislavan hautausmaalle, ja myöhemmin uudestaan Budapestiin.


title: Erik Lundin

text: Erik Lundin (2. heinäkuuta 1904 – 5. joulukuuta 1988) oli ruotsalainen shakinpelaaja. Lundin sai kansainvälisen mestarin arvonimen vuonna 1950 ja kunniasuurmestarin arvonimen vuonna 1983. Lundin edusti Ruotsia yhteensä yhdeksissä virallisissa shakkiolympialaisissa ja yksissä epävirallisissa. Hän voitti Pohjoismaiden mestaruuden kolmasti vuosina 1936, 1937 ja 1939 (yhdessä Gideon Ståhlbergin kanssa).


title: Ernst Grünfeld

text: Ernst Franz Grünfeld (21. marraskuuta 1893 – 3. huhtikuuta 1962) oli itävaltalainen shakinpelaaja sekä kirjailija. Chessmetricsin mukaan Grünfeld oli yksi maailman parhaista pelaajista ensimmäisen maailmansodan jälkeen.


title: Ernst Grünfeld

text: Grünfeld oli erikoistunut avausteoriaan. Hänen mukaansa on nimetty Grünfeldin puolustus.


title: Nivajoen voimalaitos 1

text: Nivajoen voimalaitos 1 () on Kuolan niemimaan länsiosan Nivajokeen vuosina 1950–1954 rakennettu vesivoimalaitos, jonka teho on 26 MW. Laitoksessa on kaksi vesiturbiinia. Laitos on Imandrajärvestä Vienanmereen laskevan Nivajoen kolmesta voimalaitoksesta ylin, pienin ja uusin. Se kuuluu TGK-1-voimayhtiölle.


title: Arthur Nicholas Tafoya

text: Arthur Nicholas Tafoya (2. maaliskuuta 1933 – 24. maaliskuuta 2018) oli katolisen kirkon yhdysvaltalainen pappi. Hänet vihittiin papiksi 12. toukokuuta 1962 ja piispaksi 10. syyskuuta 1980.


title: Arthur Nicholas Tafoya

text: Tafoyasta tuli Pueblon hiippakunnan piispa vuonna 1980 Charles Albert Buswellin eron jälkeen. Hän jäi itse eläkkeelle lokakuussa 2009.


title: Venédiktos Príntezis

text: Venédiktos Príntezis (, joskus "Venedictos Printesis", 10. helmikuuta 1917 – 21. lokakuuta 2008) oli katolisen kirkon 23. maaliskuuta 1940 vihitty pappi ja 21. kesäkuuta 1959 vihitty piispa. Hän toimi Ateenan arkkipiispana vuosina 1959–1972. Seuraajaksi tuli Nikólaos Fóskolos.


title: William Donald Borders

text: William Donald Borders (9. lokakuuta 1913 – 19. huhtikuuta 2010) oli Yhdysvaltain katolisen kirkon Baltimoren arkkipiispa Marylandissa vuosina 1974–1989. Hän on myös toiminut Orlandon piispana Floridassa 1968–1974.


title: William Donald Borders

text: Borders vihittiin papiksi 18. toukokuuta 1940 ja piispaksi 14. kesäkuuta 1968. Bordersin seuraajana Baltimoren arkkipiispana oli William Henry Keeler.


title: Overkill (albumi)

text: Overkill on heavy metal -yhtye Motörheadin vuonna 1979 julkaistu toinen studioalbumi. Albumi ylsi Britannian albumilistan sijalle 24.


title: Overkill (albumi)

text: Thrash metal -yhtye Overkill nimesi itsensä tämän albumin mukaan.


title: Overkill (albumi)

text: Kaikki kappaleet kirjoittaneet Lemmy Kilmister, Phil Taylor sekä Eddie Clarke, ellei toisin mainittu.


title: Guamin taistelu

text: Guamin taistelulla voidaan tarkoittaa kolmea Guamin valtausta.


title: William Henry Keeler

text: William Henry Keeler (4. maaliskuuta 1931 – 23. maaliskuuta 2017) oli katolisen kirkon yhdysvaltalainen pappi. Hän toimi Baltimoren arkkipiispana vuosina 1989–2007 ja sai nimityksen kardinaaliksi 1994. Keeler osallistui uuden paavin valintaan vuoden 2005 konklaavissa.


title: William Henry Keeler

text: Keeler vihittiin papiksi 17. heinäkuuta 1955 ja piispaksi 21. syyskuuta 1979. Hänen edeltäjänsä Baltimoren hiippakunnassa oli William Donald Borders.


title: Emilio Óscar Rabasa

text: Emilio Óscar Rabasa Mishkin (23. tammikuuta 1925 – 14. kesäkuuta 2008) oli meksikolainen poliitikko, diplomaatti ja lakimies. Hän toimi Yhdysvaltain-suurlähettiläänä (1970–1971) ja maansa ulkoministerinä (1970–1975).


title: Emilio Óscar Rabasa

text: Rabasa valmistui Meksikon kansallisesta autonomisesta yliopistosta.


title: Jussi K. Niemelä

text: Jussi Kalevi Niemelä (s. 1967 Pori) on suomalainen toimittaja ja tietokirjailija. Niemelä on julkaissut naistutkimusta arvostelevan pamfletin "Keisarinnan uudet (v)aatteet" yhdessä Osmo Tammisalon kanssa sekä uskontoa käsittelevän keskustelukirjan "Kamppailu Jumalasta" yhdessä Jaakko Heinimäen kanssa. Hän on toimittanut uusateismia käsittelevän kirjoituskokoelman "Mitä uusateismi tarkoittaa?". Niemelä on kuulunut Skepsis ry:n hallitukseen ja ollut Darwin-seuran puheenjohtaja..


title: Jussi K. Niemelä

text: Niemelä toimi Vapaa-ajattelijain liiton puheenjohtajana vuodesta 2008 marraskuuhun 2010. Hän toimi myös "Vapaa ajattelija" -lehden ja Suomen humanistiliiton lehden "Humanistin" päätoimittajana sekä Helsingin vapaa-ajattelijoiden puheenjohtajana.


title: Jussi K. Niemelä

text: Oppivelvollisuuden jälkeen Niemelä on itseopiskellut. Hän harrasti nuorena rockmusiikkia ja on myöhemmin tehnyt sanoituksia eri yhtyeille. Niemelä on kääntänyt englanniksi 22-Pistepirkosta kertovan kirjan ja jatkanut Tiina Raevaaran kanssa edesmenneen Tapani Hietaniemen aloittamaa teoksen "Ateismi" käännöstyötä.


title: Jussi K. Niemelä

text: Niemelä on vihreiden entinen jäsen. Hän erosi puolueesta vuonna 2010 vihreiden liiallisen islam-myönteisyyden vuoksi. Hän ei myöskään enää toimi järjestäytyneissä vapaa-ajattelija- ja humanistiliikkeissä.


title: Ramón Rey Ardid

text: Ramón Rey Ardid (20. joulukuuta 1903 Zaragoza – 21. tammikuuta 1988) oli espanjalainen shakkimestari.


title: Ramón Rey Ardid

text: Rey Ardid oli psykiatri ja Zaragozan yliopiston professori. Vuonna 1924 hän pelasi Espanjan joukkueessa ensimmäisissä epävirallisissa shakkiolympialaisissa Pariisissa. Espanja sijoittui kymmenenneksi. Vuonna 1928 Rey Ardid voitti pre-olympialaisturnauksen Madridissa, mutta luopui paikastaan edustusjoukkueessa.


title: Ramón Rey Ardid

text: Vuonna 1929 Rey Ardid sijoittui sijoille 4–5 Barcelonan turnauksessa ja voitti ensimmäisen kerran Espanjan-mestaruuden. Seuraavana vuonna hän voitti mestaruusottelun Manuel Golmayota vastaan. Hän puolusti titteliään menestyksekkäästi R. Casasia, Vicente Almirali Castallia ja Juan Manuel Fuentesia vastaan. Vuonna 1943 hän menetti tittelin José Sanzille.


title: Rotting

text: Rotting on brasilialaisen metalliyhtyeen Sarcófagon toinen pitkäsoitto, joka julkaistiin vuonna 1989.


title: Rotting

text: Yhtyeen edellinen albumi I.N.R.I. oli osoittautunut vaikutusvaltaiseksi julkaisuksi jai toi yhtyeelle paljon suosiota ja tehnyt Sarcófagosta yhden johtavista black ja death metal -yhtyeistä maailmassa. Yhtyeen alkuperäinen rumpali erosi ja tilalle tuli sessiorumpali Manoel "Joker". Yhtye teki lyhyen kiertueen ja aloitti sitten uuden albumin äänitykset. Rotting oli oman aikansa mittapuulla erittäin raskas albumi. Sitä pidettiin erittäin riidanhaluisena albumina.


title: Rotting

text: Albumia levitti brittiläin Music for Nations. Euroopassa ja Yhdysvalloissa sen kansikuva sensuroitiin. Vuonna 1991 albumista julkaistiin uusi versio, jonka kansi sensuroitiin kokonaan, niin että vain yhtyeen logo ja albumin nimi olivat näkyvissä mustalla taustalla. Lisäksi kannessa oli teksti "Featuring Original Lead Singer of Sepultura" ('Mukana Sepulturan alkuperäinen laulaja').


title: Rotting

text: Kaikki sanoitukset on tehnyt Wagner Antichrist. Kaikki sävellykset on tehnyt Wagner Antichrist, paitsi "Sex, Drinks & Metal", jonka on säveltänyt Gerald Incubus ja "Nightmare" jonka on säveltänyt nimimerkki Butcher.


title: Edgard Colle

text: Edgard Colle (18. toukokuuta 1897 Ghent – 20. huhtikuuta 1932 Ghent) oli belgialainen shakkimestari.


title: Edgard Colle

text: Colle tutki muun muassa avausjärjestelmää, joka tunnetaan nykyään nimellä Collen systeemi.


title: Edgard Colle

text: Collen uraa haittasi hänen terveysongelmansa. Hän kuoli lopulta neljänteen mahahaavaleikkaukseen 34-vuotiaana.


title: Rolf Rendtorff

text: Rolf Rendtorff (10. toukokuuta 1925 Preetz – 1. huhtikuuta 2014) oli saksalainen raamatuntutkija. Hän perehtyi Vanhaan testamenttiin, varsinkin Pentateukin alkuperään, jota hän pohti esimerkiksi kirjassaan "Das überlieferungsgeschichtliche Problem des Pentateuch" (1977).


title: Rolf Rendtorff

text: Rendtorff oli Heidelbergin yliopiston professori.


title: Hancock (elokuva)

text: Hancock on yhdysvaltalainen supersankarielokuva, jonka ensi-ilta Suomessa oli 11. heinäkuuta 2008. Elokuva kertoo John Hancockista, joka on resuinen, väärinymmärretty supersankari. Hän pelastaa, mutta jättää jälkeensä tuhoa, kunnes tapaa Ray-nimisen PR-miehen, joka ehdottaa häntä lähtemään vankilaan, jotta ihmiset jäisivät kaipaamaan Hancockia. Lopulta hän pääsee vapaaksi, kun pankissa on panttivankitilanne päällä. Hancock hoitaa asian ja nousee kuuluisuuteen. Pian Rayn vaimo kuitenkin kertoo Hancockille heidän yhteisestä synkästä menneisyydestään.


title: Samulinniemi

text: Samulinniemi (vanhemmalta nimeltään Riihiniemi) on omakotialue ja Päijänteeseen työntyvä niemi Jyväskylässä Hämeenlahden kaupunginosassa. Varsinaisen niemialueen muodostavat kadut Samulinranta ja Saaranpolku. Osa alueen taloista on Päijänteen rannalla. Samulinniemen asuinalueella on jyväskyläläisten keskuudessa maine varakkaiden asuinalueena .


title: Nancy Roman

text: Nancy Grace Roman (16. toukokuuta 1925 – 25. joulukuuta 2018) oli yhdysvaltalainen tähtitieteilijä.


title: Nancy Roman

text: Roman suoritti alemman korkeakoulututkinnon astronomiassa Swarthmore Collegessa vuonna 1946 ja väitteli tohtoriksi Chicagon yliopistosta vuonna 1949. Romania kutsuttiin usein ”Hubblen äidiksi”: hänellä oli tärkeä osa Hubble-avaruusteleskoopin alkuvaiheissa. Hän oli Nasan ensimmäinen pääastronomi.


title: Nancy Roman

text: Valmistumisen jälkeen Roman työskenteli kuusi vuotta Chicagon yliopiston Yerkesin observatoriossa. Roman huomasi, että pyöreän kiertoradan tähdet, joissa on enemmän raskaita alkuaineita, ovat nuorempia kuin ne, joilla on enemmän satunnaisia kiertoratoja ja vähemmän raskaita alkuaineita. Hän jatkoi uraansa Yhdysvaltain laivaston tutkimuslaboratoriossa (United States Naval Research Laboratory) Washingtonissa.


title: Nancy Roman

text: 1950-luvun lopulla hänet kutsuttiin Nasaan käynnistämään avaruusastronomian ohjelmaa. Nasalla hän pani alulle ja ylläpiti avaruudessa sijaitsevaa havainnointia satelliiteista tiedusteluluotaimiin. Romanin suurimpana saavutuksena pidetään Hubble-avaruusteleskooppia, jonka puolesta hän työskenteli. Hän jäi eläkkeelle Nasasta vuonna 1979.


title: Nancy Roman

text: Roman havaitsi BD+67 922 -nimisen tähden (nykyiseltä nimeltään AG Draconis) Yerkesin observatoriossa. Asteroidivyöhykkeeseen sijoittuva asteroidi 2516 Roman on nimetty hänen mukaansa.


title: Nancy Roman

text: Roman on Swarthmore Collegen, Bates Collegen, Russell Sage Collegen ja Hood Collegen kunniatohtori.


title: Teresita Román de Zurek

text: Teresita Román de Zurek (s. 29. joulukuuta 1925) on kolumbialainen kulttuuripersoona. Hän on julkaissut paikallisten ruokien reseptejä keittokirjoissa, jotka ovat saavuttaneet suosiota ulkomaillakin.


title: Teresita Román de Zurek

text: Román de Zurek on kotoisin Cartagena de Indiasista, jonka kunniapormestari hänestä tehtiin vuonna 2006. Hänet tunnetaan niin ikään laajasta nukkekokoelmastaan.


title: David Silverman

text: David Silverman (15. maaliskuuta 1957 New York, New York) on yhdysvaltalainen animaattori, elokuvaohjaaja ja elokuvakäsikirjoittaja, joka on parhaiten tunnettu työstään animaatiosarja "Simpsonien" parissa. Hän on ohjannut yli 20 sarjan jaksoa, mukaan lukien kaikkein ensimmäisen jakson ”Joulurauha” vuonna 1989. Silverman on ohjannut "Simpsoneihin" perustuvat "The Simpsons Movie" -elokuvan (2007) ja lyhytelokuvan "The Longest Daycare" (2012). Silverman on myös käsikirjoittanut yhden "Simpsonien" jakson, vuonna 2018 esitetyn 29. tuotantokauden jakson ”Lisan blues” (yhdessä Brian Kelleyn kanssa).


title: David Silverman

text: Silverman oli toisena apulaisohjaajana Pete Docterin ohjaamassa animaatioelokuvassa "Monsterit Oy" (2001).


title: André Muffang

text: André Muffang (25. heinäkuuta 1897 St. Brieuc – 1989) oli ranskalainen shakkimestari.


title: André Muffang

text: Ennen ensimmäistä maailmansotaa Muffang sijoittui Aleksandr Alehinin ja Frank Marshallin jälkeen kolmanneksi Pariisin 1914 turnauksessa, viidenneksi Lyonissa 1914 ja voitti Pariisissa 1914 "Café de la Régencen" mestaruuden.


title: André Muffang

text: Sodan jälkeen Muffang voitti Pariisissa 1922, tuli toiseksi 1923, hävisi Alehinille pienoisottelun 1923, sijoittui sijoille 2-5 Margatessa 1923 ja jakoi neljännen sijan Strasbourgissa 1924. Muffang oli Ranskan mestari 1931.


title: André Muffang

text: Muffang edusti Ranskaa neljissä shakkiolympialaisissa:Muffang voitti henkilökohtaisen hopeamitalin Haagissa.


title: André Muffang

text: Muffang sai kansainvälisen mestarin arvonimen vuonna 1951.


title: Ned Romero

text: Ned Romero (4. joulukuuta 1926 Franklin – 4. marraskuuta 2017 Palm Desert) oli yhdysvaltalainen näyttelijä. Hän esiintyi useissa televisiosarjoissa 1960-luvulta lähtien. Elokuvien joukossa ovat "Viimeinen mohikaani" (1977) ja "Expiration Date" (2006).


title: Ned Romero

text: Romero oli intiaanitaustainen. Alun alkaen hän työskenteli oopperalaulajana.


title: Fred B. Rooney

text: Frederick Bernard ”Fred” Rooney, Jr. (s. 6. marraskuuta 1925) on yhdysvaltalainen demokraattisen puolueen poliitikko. Hän istui liittovaltion edustajainhuoneen jäsenenä Pennsylvanian 15. vaalipiiristä vuosina 1963–1979.


title: Fred B. Rooney

text: Rooney on Georgian yliopistosta valmistunut toisen maailmansodan veteraani. Hän oli ennen liittovaltiollista uraansa Pennsylvanian osavaltionsenaatin jäsen vuodesta 1958.


title: Fred B. Rooney

text: Ehdokkuus uudelle kongressikaudelle vuonna 1978 epäonnistui.


title: Dunguaire Castle

text: Dunguaire Castle () on eräs Irlannin kuvatuimpia linnoja, ns. "Tower House", joka sijaitsee maan länsirannikolla Kinvaran kreivikunnassa.


title: Dunguaire Castle

text: Linnan nimi juontaa juurensa muinaiseen Guairen linnoitukseen, jossa Connachtin kuningas asui aina kuolinvuoteensa 662 saakka. Alkuperäinen linnoitus sijaitsi luultavimmin nykyisestä linnasta hieman itään.


title: Dunguaire Castle

text: Linnan rakensivat vuonna 1520 Guairen jälkeläiset, O'Hynesit. 1600-luvulla linna siirtyi Galwaylaisen Martynin suvun käsiin ja siellä asui muun muassa Galwayn pormestari Richard Martyn vuoteen 1642 asti. Linna säilyi Martynin suvun omistuksessa aina 1900-luvulle.


title: Dunguaire Castle

text: Oliver St. John Gogarty, kuuluisa kirurgi ja kirjallisuushahmo, osti linnan 1924. Tosin hän ei koskaan asunut siellä pysyvästi. Hänen aikanaan linnasta tuli useiden kelttiläistä kirjallisuutta elvyttäneiden hahmojen, kuten William Butler Yeatsin, Lady Gregoryn, George Bernard Shaw'n, Edward Martinin ja John Millington Syngen vakituinen kohtaamispaikka.


title: Dunguaire Castle

text: Vuonna 1954 linnan hankki omistukseensa Christobel Lady Ampthill, joka alkoi kunnostaa sitä merkittävästi. Linna avattiin yleisölle 1966 ja siellä pidetään muun muassa keskiaikaisia juhlaillallisia. "Shannon Free Airport Development Company" hankki linnan omistukseensa vuonna 1972.


title: Dunguaire Castle

text: Vaikka rakennus tunnetaan Dunguairen "linnana", se ei ole linna sanan varsinaisessa, militäärisessä merkityksessä. Ennemminkin se on niin sanottu 1500-luvulle tyypillinen "Tower House", jollaisia rakensivat aikansa hyvin menestyneet ylhäiset ja maanomistajat. Dunguairen linnassa on pohjakerroksen lisäksi kolme muuta kerrosta.


title: Dunguaire Castle

text: Linnan sivusto


title: Laukaus (yhtye)

text: Laukaus (ラウカウス, ""raukausu"") oli japanilainen, suomenkielistä musiikkia tekevä punk-kokoonpano. Jäsenet olivat kiinnostuneita suomalaisesta 80-luvun hardcore punkista, ja soittivatkin omien tuotostensa lisäksi versiointeja Riistetyt ja The Stalin -yhtyeiden kappaleista.


title: Laukaus (yhtye)

text: Laukauksen jäsenet olivat laulaja Uutiset ("uuti"), kitaristi Real hani ("hani"), basisti Kuroda purjo ja rumpali 02.


title: Laukaus (yhtye)

text: Laukaus ehti olemassaolonsa aikansa julkaista vain demokasetin ja kaksi EP:tä, mutta keikkaili ahkerasti. Vuoden 2004 marraskuussa yhtye osallistui PUNK AS A FUCK SHOW 2004 -tapahtumaan, joka julkaistiin myöhemmin DVD:llä. Laukaus esiintyi jopa yhdysvaltalaisen The Casualtiesin lämmittelijänä heidän kiertäessään Japania 2006 Punx Unite Japan -kiertueella.


title: Laukaus (yhtye)

text: Lokakuussa 2006 Laukaus ilmoitti lopettavansa. Uutiset ja 02 perustivat uuden yhtyeen N.O.W.


title: Manuel Golmayo

text: Manuel Golmayo y de la Torriente (12. kesäkuuta 1883 Havanna, Kuuba – 7. maaliskuuta 1973 Madrid) oli kuubalais-espanjalainen shakkimestari.


title: Manuel Golmayo

text: Golmayon perhe oli jo muutenkin shakkia harrastava. Hänen isoveljensä oli Espanjan mestari useaan otteeseen.


title: Manuel Golmayo

text: Vuonna 1922 Golmayo hävisi pienoisottelun Aleksandr Alehinille Madridissa. Vuonna 1924 hän sijoittui kahdeksanneksi ensimmäisissä epävirallisissa shakkiolympialaisissa Pariisissa 1924. Vuonna 1928 hän oli neljäs amatöörien maailmanmestaruuskilpailuissa Haagissa.


title: Manuel Golmayo

text: Golmayo edusti Espanjaa kolmesti virallisissa shakkiolympialaisissa.


title: Film Roman

text: Film Roman on yhdysvaltalainen animaatiostudio, jonka perusti Phil Roman. Se tunnetaan parhaiten animaation tuottamisesta alihankintana piirrossarjoihin "Simpsonit" ja "Kukkulan kuningas". Film Romanin omaa tuotantoa on muun muassa piirrossarja "Karvinen", joka perustuu Jim Davisin Karvinen-sarjakuvaan. Film Roman on osa Starz Mediaa, joka puolestaan kuuluu Liberty Mediaan.


title: Kultaranta VIII

text: Kultaranta VIII on Suomen tasavallan presidentin edustusvene vuodesta 2008. Kultaranta VIII:n omistaa tasavallan presidentin kanslia. Sitä ylläpitää ja huoltaa Merivoimat. Aluksen miehistö on Suomen Merivoimien kantahenkilökuntaa.


title: Kultaranta VIII

text: Alus on nimetty presidentin kesäasunnon Kultarannan mukaan, kuten aiemmatkin alukset. Tasavallan Presidentti käyttää alusta pääosin siirtymisiin Kultarantaan Naantaliin sekä edustustehtäviin valtiovierailujen aikana. Presidentin edustusvene on käytössä viikoittain, pääasiassa lyhyillä matkoilla. Se telakoidaan Saaristomeren meripuolustusalueen tukikohtaan Pansioon.


title: Kultaranta VIII

text:
Se korvasi vuonna 1983 valmistuneen ja vuoteen 2008 presidentin käytössä olleen Kultaranta VII -veneen. Alus luovutettiin presidentti Tarja Halosen käyttöön 16. kesäkuuta 2008 Uudessakaupungissa.
Aluksen ensimmäinen matka presidentin käytössä vei rakentajatelakan laiturista Kultarantaan.


title: Kultaranta VIII

text: Vene on ainoa laatuaan. Sen rakentamisesta kilpaili kaksi tarjousta.. Kultaranta VIII:n on rakentanut tarjouskilpailun voittanut Uudenkaupungin Työvene Oy. Aluksen rakentaminen alkoi kesällä 2007 ja sen hinnaksi tuli noin 1,9 miljoonaa euroa.


title: Kultaranta VIII

text: Kultaranta VIII:ssä on salonki, kaksi hyttiä, keittiö sekä yläohjaamo. Sen runko on alumiinia ja sisustassa on käytetty runsaasti puuta. Veneessä on yöpymismahdollisuudet kuudelle eli periaatteessa presidenttiparille, miehistölle sekä esimerkiksi turvamiehille.


title: Kultaranta VIII

text: Veneen on suunnitellut laivanrakennusinsinööri ja teollinen muotoilija Jarkko Jämsén. Hänen mukaansa veneen suurista, pinta-alaltaan 52 m² ikkunoista näkyvä saaristomaisema on sisustuselementti, joka synnyttää läheisyyden tunteen suomalaiseen saaristoon.


title: Norfolk Admirals

text: Norfolk Admirals on ECHL -joukkue. Joukkue perustettiin vuonna 2000, ja sen konferenssi on Idän konferenssi. Logon värit ovat sininen, punainen ja kulta. Norfolk Admirals pelaa kotiottelunsa Norfolk Scope -nimisellä areenalla. Se on entinen Chicago Blackhawksin, Tampa Bay Lightningin ja Anaheim Ducksin farmijoukkue. Joukkueen omistaa Ken Young. Seura siirrettiin ECHL-liigaan vuonna 2015, kun sen paikan AHL:ssä otti San Diego Gulls.


title: Erkki & Aulis

text: Erkki & Aulis oli suomalainen Kimmo Miettisen ja Rami Kuusisen huumoriryhmä. Ryhmän esittämiä ja käsikirjoittamia sketsejä julkaistiin alun perin kahdella C-kasetilla, "Synti ja syöpä" (1982) ja "Synti ja syöpän pojan koston paluu" (1984). Poko Rekords uudelleenjulkaisi molemmat tallenteet CD-levynä vuonna 2006.


title: Arnold Aurbach

text: Arnold Aurbach (noin 1888 Varsova – 31. joulukuuta 1952) oli puolalais-ranskalainen shakinpelaaja.


title: Arnold Aurbach

text: 1900-luvun alussa Aurbach lähti Varsovasta Pariisiin. Hän voitti ottelun Adolphe Silbertiä vastaan Pariisissa, voitti turnauksen Pariisissa 1909, sijoittui kahdenneksitoista Abbaziassa 192, otteli tasan José Raúl Capablancan kanssa 1913 ja hävisi ottelun hänelle vuotta myöhemmin.


title: Arnold Aurbach

text: Vuonna 1917 Aurbach voitti turnauksen Pariisissa. Maailmansodan jälkeen hän hävisi pienoisottelun Aleksandr Alehinille Pariisissa 1922 ja sijoittui toiseksi Bernin turnauksessa 1925.


title: Jean-Paul Roux

text: Jean-Paul Roux (5. tammikuuta 1925 – 29. kesäkuuta 2009) oli ranskalainen historioitsija. Hän tutki varsinkin idän kulttuureja, muiden muassa turkkilaisia ja mongoleja. Hän oli julkaisemassaan kirjallisuudessa perehtynyt myös uskontoihin liittyviin aiheisiin.


title: Deutsche Vaterlandspartei

text: Deutsche Vaterlandspartei ("Saksan isänmaanpuolue", DVP) oli puolue, joka toimi Saksan keisarikunnassa lyhyen aikaa ensimmäisen maailmansodan loppuaikoina. Se perustettiin vuonna 1917 vastareaktiona Saksan valtiopäivien rauhaa kannattaneelle päätöslauselmalle. Puolueen perustajajäseniin lukeutuivat Wolfgang Kapp, Alfred von Tirpitz, Johann Albrecht zu Mecklenburg ja Alfred Hugenberg. Puolue ajoi kansallismielistä linjaa ja vastusti maailmansodan lopettamiseen tähtääviä rauhanneuvotteluja. Huippukaudellaan kesällä 1918 Deutsche Vaterlandsparteilla oli yli 1,25 miljoonaa jäsentä. Puolue lakkautettiin marraskuun vallankumouksen jälkeen 10. joulukuuta vuonna 1918.


title: June Rowlands

text: June Rowlands (1924 – 21. joulukuuta 2017) oli kanadalainen liberaalipuoluetta edustanut poliitikko, joka toimi Toronton pormestarina vuosina 1991–1994. Hän oli kaupungin kaikkien aikojen ensimmäinen naispormestari. Rowlandin seuraajaksi valittiin Barbara Hall. Aikaisemmin Rowland toimi muun muassa Toronton poliisipalvelujen lautakunnan puheenjohtajana 1989–1991.


title: Janet Rowley

text: Janet Davison Rowley (5. huhtikuuta 1925 New York, New York – 17. joulukuuta 2013 Chicago, Illinois) oli yhdysvaltalainen geneetikko. Hänelle myönnettiin Lasker-palkinto kliinisestä tutkimustyöstä 1998 ja National Medal of Science 1999.


title: Janet Rowley

text: New Yorkissa syntynyt Rowley valmistui Chicagon yliopistosta. Hän pääsi Yhdysvaltain kansallisen tiedeakatemian jäseneksi vuonna 1984.


title: Janet Rowley

text: Rowley tutki muun muassa kromosomaalisten translokaatioiden vaikutusta leukemian syntyyn.


title: Nikolai Grigorjev

text: Nikolai Dmitrijevitš Grigorjev (; 14. elokuuta 1895 Moskova – 10. lokakuuta 1938 Moskova) oli venäläinen shakinpelaaja sekä loppupelitehtävien säveltäjä.


title: Nikolai Grigorjev

text: Grigorjev oli Moskovan mestari neljä kertaa: 1921, 1922, 1923–24 ja 1929. Hänen pelaajauransa kesti vuodesta 1910 vuoteen 1929. Hän hävisi pelit Aleksandr Alehinille (1915 ja 1919) ja Mihail Botvinnikille (1927)


title: Suoritinväylä

text: Suoritinväylä (, FSB) on emolevyn dataväylä, joka kuljettaa informaatiota prosessorin ja piirisarjan pohjoissillan välillä.


title: Suoritinväylä

text: Termi 'front-side bus' tuli käyttöön Intelin dokumentaatiossa Pentium Pron ja Pentium II:n julkaisun aikaan. Termiä voi käyttää myös erisnimenä näiden suoritinten väyläratkaisulle. Suoritinväylän nopeus oli tyypillisesti 100 MHz, myöhemmin 133 MHz ja halpamallina myydyissä Celeron-suorittimissa 66 MHz.


title: Suoritinväylä

text: Kilpaileva AMD Athlon käytti Alpha 21264 -suorittimesta kotoisin olevaa EV6-väylää, joka käytti DDR-tekniikka, eli siirsi tietoa sekä kellopulssin nousevalla sekä laskevalla reunaa ja näin kaksinkertaisti tiedonsiirtonopeuden.


title: Suoritinväylä

text: Vuonna 2001 esiteltiin useiden yritysten konsortion kehittämä HyperTransport. AMD otti HyperTransportin käyttöön AMD Opteron malleissa. Tekniikasta on esitelty kolme versiota ja se on edelleen AMD:n suoritinten käytössä (mm. AMD Phenom ja Bulldozer).


title: Suoritinväylä

text: Intelin seuraava suoritinväylä oli Intel QuickPath Interconnect, joka esiteltiin 2008. Sen seuraava versio, QPI 1.1 on käytössä Sandy Bridge-EP:ssä (2011).


title: Suoritinväylä

text: Nykyisissä suorittimissa noin 2010-luvun alusta lähtien pohjoisillan sisältämä toiminnallisuus, eli muistiohjain ja PCIe-väylä, on integroitu suoritinytimelle. Suoritinväylän merkitys tällöin on pääasiassa kytkeä yhteen useita suorittimia monisuoritinjärjestelmissä.


title: Attilio Ruffini

text: Attilio Ruffini (31. joulukuuta 1925 Mantova – 23. kesäkuuta 2011 Rooma) oli vanhassa kristillisdemokraattipuolueessa vaikuttanut italialainen poliitikko. Hän toimi maansa liikenne- (1976–1977), puolustus- (1977–1980) ja ulkoministerinä (1980).


title: Alte Nationalgalerie

text: Alte Nationalgalerie eli vanha kansallisgalleria on taidemuseo Saksan pääkaupungissa Berliinissä. Museo on osa Nationalgalerie-kokonaisuutta ja esittelee 1800-luvun taidetta. Vuosien 1867 ja 1876 välillä rakennettu museorakennus sijaitsee Spreeinselin saaren Museumsinsel-alueella ja kuuluu siten Unescon maailmanperintölistalle. Alte Nationalgaleriessa on esillä Nationalgalerien klassismin, romantiikan, biedermeierin ja ranskalaisen impressionismin kokoelmien teoksia.


title: Alte Nationalgalerie

text: Museorakennuksen on suunnitellut arkkitehti Friedrich August Stüler. Rakennus vaurioitui pahoin toisen maailmansodan ilmapommituksissa. Se avattiin osittain uudelleen vuonna 1949, mutta entisöinti- ja jälleenrakennustyöt jatkuivat vuoteen 1969 saakka. Vuosien 1998 ja 2001 välillä museo kunnostettiin täydellisesti ja sen näyttelytila suureni.


title: Alte Nationalgalerie

text: Alte Nationalgaleriessa on esillä Nationalgalerien 1800-luvun teoksia klassismin ja romantiikan taiteilijoilta, kuten Caspar David Friedrichiltä, ja impressionisteilta, kuten Édouard Manet'lta, Claude Monet'lta ja Pierre-Auguste Renoirilta. Kokoelmissa on myös muita modernisteja, kuten Lovis Corinth ja Paul Cézanne.


title: Alte Nationalgalerie

text: Kokoelmissa on useita tunnettuja teoksia, kuten yksi valos Rodinin "Ajattelijasta" ja tunnetuin versio Arnold Böcklinin "Kuolleiden saaresta".


title: Eddie Russo

text: Eddie Russo (19. marraskuuta 1925 – 14. lokakuuta 2012) oli yhdysvaltalainen autourheilija. Hän voitti Raceway Parkin Chicagossa 1950. Hän osallistui myös Indianapolis 500 -ajoon vuosina 1955, 1956, 1957 ja 1960.


title: Eddie Russo

text: Russo kuului tunnettuun sukuun, josta myös isä Joe ja setä Paul kilpailivat aikoinaan Indianapolis 500:ssa.


title: Ed Ryan

text: Edward Denis "Ed" Ryan (s. 29. joulukuuta 1925) on entinen kanadalainen amerikkalaisen jalkapallon pelaaja. Hän opiskeli Brittiläisen Kolumbian yliopistossa ja Kalifornian Saint Mary's Collegessa.


title: Ed Ryan

text: Ryan pääsi National Football Leagueen vuonna 1948. Hänen ammattilaisseuranaan oli yhden kauden ajan Pittsburgh Steelers. Pelipaikaltaan hän oli puolustuksen linjamies ("defensive end").


title: Boris Verlinski

text: Boris Markovitš Verlinski (, 8. tammikuuta 1888 Bahmut, Ukraina – 30. lokakuuta 1950 Moskova Venäjä) oli ukrainalais-venäläinen shakin kansainvälinen mestari. Hän oli yksi vahvimmista neuvostopelaajista 1920-luvulla ja maailman kahdenkymmenen parhaan pelaajan joukossa. Verlinski oli kuuromykkä.


title: Aleksandr Evenson

text: Aleksandr Moisejevitš Evenson (myös "Evensohn") (Александр Моисеевич Эвенсон) (1892 – 1919) oli ukrainanjuutalainen shakinpelaaja.


title: Aleksandr Evenson

text: Vuonna 1909 Evenson sijoittui sijalle 7 Kiovan turnauksessa, jonka voitti Nikolajev. Vuonna 1911 Evenson sijoittui kahdessa Kiovassa pelatussa turnauksessa kolmanneksi ja neljänneksi. Vuonna 1913 hän voitti Pietarissa pidetyn turnauksen. Vuonna 1914 hän voitti neljän vahvan kiovalaisen pelaajan turnauksen ennen Jefim Bogoljubovia and Fedir Bogatyrtšukia.


title: Aleksandr Evenson

text: Ensimmäisen maailmansodan aikana Evenshon hävisi pienoisottelun Aleksandr Alehinia vastaan Kiovassa, ja toisen ottelun vuonna 1918.


title: Aleksandr Evenson

text: Evenson oli koulutukseltaan lakimies ja hän toimi sodan aikana sotilastuomioistuimessa. Venäjän vallankumouksen jälkeen hänet ammuttiin.


title: Blanka Namurilainen

text: Blanka Namurilainen tai "Namurin Blanche" (1318–1363) oli Ruotsin, Norjan ja Skånen kuningatar ja kuningas Maunu Eerikinpojan vaimo vuosina 1336–1363.


title: Blanka Namurilainen

text: Blanche oli kotoisin melko kaukaa. Namur oli pienehkö kreivikunta, joka aikoinaan sijaitsi Luxemburgin ja Brabantin välillä, noin 55 kilometriä Brysselistä kaakkoon. Namurin alue kuuluu nykyään Belgialle.


title: Blanka Namurilainen

text:
Blanchen äiti Marie d' Artois oli Ranskan kuninkaallista Kapetingien sukua. Hän ei kuitenkaan ollut suuressa suosiossa, koska hänen veljensä Artois'n kreivi Robert III oli tuomittu ikuiseen maanpakoon ja menettämään oikeutensa, koska oli sotkeutunut myrkkymurhia ja asiakirjaväärennystä sisältäneeseen perimyskiistaan. Robert noudatti tuomiotaan jä lähti maanpakoon, luultavimmin Englantiin, jossa vehkeili kymmeniä vuosia. Hänet luetaan nykyään yhdeksi syypääksi satavuotisen sodan syttymiseen Englannin ja Ranskan välille.
Blanchen isoisä Gui de Dampierre taas oli eläessään ollut Flanderin kreivi ja Blanchen isä Jean olisi perinyt aseman isänsä kuoltua, mutta oli kuollut ennen isäänsä vuonna 1330.
Blanchella oli myös kaksi veljeä, Ludvig ja Robert.


title: Blanka Namurilainen

text: Kuningas Maunusta tuli täysivaltainen hallitsija vuonna 1331, jolloin nuori kuningas oli 15-vuotias. Vaimonhaku tuli ajankohtaiseksi, mutta tietoa siitä, miten Maunu ylipäätään kuuli Blanchesta ei ole. Ei myöskään tiedetä miksi Maunu ylipäätään halusi Blanchen vaimokseen, mutta Blanche ilmeisesti ryhtyi mieluummin pohjoisen valtakunnan kuningattareksi kuin jonkun pienen alueen valtiattareksi kotiseudullaan.


title: Blanka Namurilainen

text: Joka tapauksessa kuningas Maunu seurueineen lähti Namuriin kosintamatkalle vuoden 1334 kesäkuussa ollessaan 18-vuotias. Perillä Namurissa pari kihlautui ja Maunu palasi syksymmällä takaisin Tukholmaan. Syksyllä 1335, kun kihlauksesta oli reilu vuosi, Blanche purjehti Englannin kuningas Edvard III:n lahjoittaman saattueen kanssa Ruotsiin. Myös Blanchen veljet Ludvig ja Robert siirtyivät pohjoiseen Maunun vasalleiksi. Häät pidettiin lokakuussa tai marraskuun alussa Norjassa Bohusin linnassa ja vihitty nuoripari sai sekä Norjalta että Ruotsilta huomenlahjaksi linnoja ja laajoja maita. Juhliminen ei loppunut siihen, sillä heinäkuussa 1336 pidettiin hallitsijaparin viralliset kruunajaiset Tukholmassa.


title: Blanka Namurilainen

text: Avioliitosta syntyi kaksi tervettä poikaa, Eerik ja Haakon, sekä kolme tytärtä, joista yksi selvisi aikuiseksi asti. Lastenkasvatus ei silti kuulunut Blanchen tehtäviin, sillä hänellä oli oma hovinsa. Hovi oli vuoteen 1353 asti Norjalta huomenlahjaksi saadussa Tønsbergin kartanossa ja sen jälkeen Bohusin linnassa. Hovinaisten johtajana ja kuningattaren neuvonantajana eli magistrana toimi Roomaan siirtymiseensä vuonna 1349 asti Birgitta Birgerintytär, paremmin tunnettu nimellä Pyhä Birgitta. Birgitta esitteli Blanchen Ruotsissa ja toimi hänen ruotsinopettajanaan.


title: Blanka Namurilainen

text: Meidän päiviimme on hovin esineistä säilynyt muun muassa kuningattaren iso sinetti.


title: Blanka Namurilainen

text: Maunun käydessä sotaa Novgorodia vastaan hallitsijan velvollisuuksista kotona vastasi kuningatar Blanche valtion korkeimpien edusmiehien kanssa. Keskeisin vastuualue oli sodan rahoitus. Jo syksyllä 1350 oli Ruotsiin saapunut Avignonin paavin Clemens VI:n nuntius Pohjoismaissa, Johannes Guilaberti, Verdunin kaniikki ja Tarton dekaani. Heidän kanssaan aloitettiin neuvottelut lainan otosta sodankäyntiä varten paavinistuimelta.


title: Blanka Namurilainen

text: Neuvotteluja käytiin Blanchen johdolla Jönköpingin fransiskaanikonventissa maaliskuussa 1351. Valtiota edustivat Blanchen lisäksi Linköpingin piispa, valtakunnankansleri, valtakunnanneuvokset ja joukko kirkonmiehiä sekä aateliston edustajia. Ehdot olivat suoraa kiristystä, mutta Maunu hyväksyi lainan kesällä 1351.


title: Blanka Namurilainen

text: Novgorodin kauppasaarto jatkui 1350-luvun loppupuolelle. Lainasumma oli 22.028 hopeamarkkaa eli noin 855 kg hopeaa. Takaisinmaksu kangerteli pahoin ja johti jopa (1358) Maunun ja Blanchen paavilliseen pannaanjulistamiseen. Velasta osa periytyi vielä Maunun seuraajalle kuningas Albrekt Mecklenburgilaiselle, joka muutti lyhennykset erityisveroksi; hopeamarkka talonpojalta. Lainan takaajajoukkoon kuuluivat myös piispat, muun muassa Turun piispa Hemming.


title: Blanka Namurilainen

text: 1350-luvun loppu merkitsi jatkuvien takaiskujen aikaa Maunulle ja Blanchelle. Skånen aseman vahvistamisen yhteydessä 1343 vahvistettiin Maunun ja Blanchen hallitsemien maiden perimysjärjestys. Vanhemmasta pojasta Eerikistä tulisi Ruotsin kuningas isänsä jälkeen ja nuoremmasta Haakonista Norjan. Blanchesta tulisi sijaishallitsija, mikäli jompikumpi perisi valtaistuimen alaikäisenä.


title: Blanka Namurilainen

text: Perimysjärjestys vahvistettiin vuonna 1344 Ruotsissa Moran kivillä vaalilla ja Norjassa Bohusissa. Näin valtiot eriytyisivät eivätkä eriytyneet sukuhaarat voisi periä toisiaan. Kun Haakon saavutti täysikäisyyden vuonna 1355, hänet julistettiin Norjan hallitsijaksi nimellä Haakon VI. Maunu ja hän jakoivat Norjan hallintotehtävät. Maunu piti itsellään lähinnä Etelä-Norjan ja Islannin, mutta Haakon sai vallan muualla. Eerikillä ei kuitenkaan näyttänyt olevan valtaa näköpiirissään Ruotsissa, sillä isä oli vasta 39-vuotias, lähes parhaassa miehuusiässään.


title: Blanka Namurilainen

text: Seurasi Eerikin kapina 1356-1357. Häntä tuki lukuisia Maunun vanhoja vastustajia, tyytymättömiä skånelaisia ja muutoin kelkkansa kääntäneitä, joista vaikutusvaltaisin oli Maunun vanha liittolainen ja lanko, herttua Albrekt Mecklenburgilainen. Eerikiä tukivat myös Lundin arkkipiispa Jacob Nielsen sekä viisi Ruotsin piispaa kuudesta. Siihen lienee vaikuttanut se, että Maunu ja Blanche oli velanmaksuvaikeuksien vuoksi julistettu pannaan.


title: Blanka Namurilainen

text: Sodan partaalla käynyt tilanne ratkesi kuitenkin huhtikuussa 1357 sopimuksella, jossa hallitusvalta jaettiin Norjan tapaan Maunun ja Eerikin kesken. Eerik sai mm. Skånen alueet, Itä-Götanmaan, Smålandin ja Itämaan, Suomen. Tuore kuningas pyrki vahvistamaan kannatustaan etenkin Suomessa, jonne hän saapui elokuussa 1357.


title: Blanka Namurilainen

text: Eerik ja hänen taloudellista etua tavoittelevat tukijoukkonsa eivät kuitenkaan pystyneet hankkimaan varauksetonta laajaa kannatusta ja niin nuoren kuninkaan asema heikkeni. Samalla yhteinen saksalaisvastainen intressi lähensi Maunun ja Tanskan kuningas Valdemarin välisiä suhteita.


title: Blanka Namurilainen

text: Syksyllä 1358 tilanne koveni: oltiin avoimesti kahdessa vastakkaisessa liittoutumassa: Eerik, herttua Albrekt Mecklenburgilainen ja rahalla ostetut Holsteinin kreivit Henrik, Claus ja Adolf, ja toisaalla Maunu ja Blanche, Norjan Haakon, Tanskan Valdemar Atterdag sekä Lundin arkkipiispa Jacob, joka oli taas vaihtanut puolta. Maunun haltuunsa saaman Helsingborgin linnan luona joukot olivat vastakkain. Kuningatar Blanchen asema oli vaikea, mutta hän pysyi koko ajan lojaalina miehelleen.


title: Blanka Namurilainen

text: Vuoden 1359 tammikuun aikana Maunu, Blanche ja kuningas Haakon saapuivat Kööpenhaminaan, jossa vahvistettiin "kolmen kuninkaan allianssi", kihlattiin Valdemarin nuorin tytär, seitsenvuotias Margareeta, Haakonille ja vaihdettiin kalliita lahjoja. Neuvottelut Eerikin kanssa jatkuivat koko kevään tuloksetta, kunnes tilanne ratkesi yllättävällä tavalla: Eerik kuoli äkillisesti, mahdollisesti ruttoon, jota oli jälleen liikkeellä. Hieman sen jälkeen kuoli myös hänen viimeisillään raskaana ollut vaimonsa, eikä lasta pelastanut tehty keisarinleikkauskaan.


title: Blanka Namurilainen

text: Seuraavat käänteet olivat yllättävät. Maunu perui lupauksensa antaa Helsingborg Valdemarille ja Valdemar ryhtyi sotaan Holsteinin kreivejä ja herttua Albrektia vastaan. Albrekt liittoutui lähes heti Maunun kanssa. Myöhäissyksyllä 1359 tehtiin Tanskan ja Ruotsin välille sopimus rauhasta, mutta se osoittautui lyhytikäiseksi. Valdemar nujersi Holsteinin kreivit ja kesällä 1360 Tanska suuntasi yllätyshyökkäyksensä Skåneen aikeenaan Tanskalle kuuluneiden alueiden palauttaminen.


title: Blanka Namurilainen

text: Maunu oli edelleen pannassa ja rahapulassa, joten uusien joukkojen värväys ei ollut onnistuakseen, joskin Haakonin rahoilla ostettiin jälleen Holsteinin kreivit. Albrekt vetäytyi puolueettomaksi.


title: Blanka Namurilainen

text: Helsingborg antautui lokakuussa ja pääosa Skånesta, Blekingestä ja Hallandista oli menetetty Tanskalle. Haakon purki kihlauksensa Margareetan kanssa alkuvuodesta 1361 ja samana vuonna Valdemar valloitti Gotlannin. Maunu ja Haakon vastasivat liittoutumalla 11 hansakaupungin kanssa. Hansaliiton laivasto yritti Helsingborgin piiritystä 1362, mutta epäonnistui Ruotsin puuttuvien maajoukkojen takia.


title: Blanka Namurilainen

text: Kuningatar Blanche oli mahdollisesti se täysjärkinen henkilö, joka pystyi avaamaan Gordionin solmuksi lukkiutuneen ja pitkittyneen sodan, jonka tuloksista ei ollut enää hyötyä yhdellekään osapuolelle.


title: Blanka Namurilainen

text: Huhtikuun alussa 1363 Maunu, Blanche ja Haakon matkustivat jälleen Kööpenhaminaan, jossa vietettiin 23-vuotiaan kuningas Haakonin ja jo kertaalleen hylätyn, nyt 10-vuotiaan Margareetan häät. Aselepo oli sovittu kestävän tammikuuhun 1364. Häät olivat Blanchen viimeinen julkinen esiintyminen ja samalla suurin saavutus, jota hän ei koskaan saanut tietää. Hänen sanotaan sairastuneen häiden jälkeen. Blanche kuoli Kööpenhaminassa 45 vuoden ikäisenä. Hautapaikkaa ei tunneta.


title: Blanka Namurilainen

text: Kuningas Haakon ehti vuosina 1362-65 olla myös valittu Ruotsin kuningas ja Maunun kanssahallitsija. Margareeta oli siirtynyt Norjaan 1366 ja hänen ja Haakonin ainoa lapsi Olavi Haakoninpoika syntyi 1370. Margareetan ainoa veli, Tanskan kruununperillinen Kristoffer, kuoli 1363. Margareetan vanhempi sisar Ingeborg, joka oli naimisissa herttua Albrekt Mecklenburgilaisen vanhimman pojan Henrikin kanssa ja jolla oli poika, Albrekt nuorin, oli tässä vaiheessa Tanskan kruununperimysjärjestyksessä ensimmäinen.


title: Blanka Namurilainen

text: Valdemar Atterdagin kuollessa vuonna 1376 tilanne oli kuitenkin toinen ja Olavi valittiin samana vuonna Tanskan kuninkaaksi. Vuonna 1380 Haakon kuoli ja 10-vuotiaasta Olavista tuli myös Norjan kuningas. Olavi eli vain 16-vuotiaaksi ja hänen kuoltuaan vuonna 1387 Margareeta, kuningatar Blanchen miniä, oli Tanskan ja Norjan hallitsija.